การประกอบธุรกิจของแต่ละสายผลิตภัณฑ์

(2.3.1) ลักษณะผลิตภัณฑ์

- ธุรกิจพัฒนาอสังหาริมทรัพย์

บริษัท แอล.พี.เอ็น.ดีเวลลอปเมนท์ จำกัด(มหาชน) และ บริษัทย่อย
ประกอบธุรกิจพัฒนาอสังหาริมทรัพย์ เพื่อจุดประสงค์ทั้งการขาย และการให้เช่า
โดยนับตั้งแต่เริ่มก่อตั้งบริษัทฯเป็นต้นมาบริษัทฯได้พัฒนาโครงการต่างๆ ซึ่งสามารถจำแนกเป็น 6
รูปแบบหลัก ดังต่อไปนี้

  1. พัฒนาอสังหาริมทรัพย์ ในรูปแบบของอาคารสำนักงาน ได้แก่

(1) โครงการ ลุมพินี ทาวเวอร์

(2) โครงการ แอล.พี.เอ็น. ทาวเวอร์

2. พัฒนาอสังหาริมทรัพย์ ในรูปแบบของอาคารชุดพักอาศัยได้แก่

  (1) โครงการ ลุมพินี เพลส

  (2) โครงการ พี.เอส.ที. คอนโดวิลล์ ทาวเวอร์ 1, 2

(3) โครงการ สี่พระยา ริเวอร์วิว

(4) โครงการ พี.เอส.ที.ซิตี้โฮม

(5) โครงการ ลุมพินี เซ็นเตอร์ (แฮปปี้แลนด์) เฟส 1, 2, 3, 4

(6) โครงการ ลุมพินี เพลส สาทร (ลุมพินี คอมเพล็กซ์ เดิม)

  (7) โครงการ ลุมพินี เซ็นเตอร์ ลาดพร้าว 111 เฟส 1, 2, 3

  (8) โครงการ ลุมพินี เพลส สวนพลู – สาทร

  (9) โครงการ ลุมพินี เพลส พระราม 4 – สาทร

  (10) โครงการ ลุมพินี เพลส นราธิวาส 24

  (11) โครงการ ลุมพินี เพลส พระราม 3 – เจริญกรุง

  (12) โครงการ ลุมพินี วิลล์ พระแม่มารี – สาทร

  (13) โครงการ ลุมพินี เพลส นราธิวาสราชนครินทร์

  (14) โครงการ ลุมพินี สวีท สุขุมวิท 41

(15) โครงการ ลุมพินี สวีท รัชดา – พระราม 3

(16) โครงการ ลุมพินี เซ็นเตอร์ สุขุมวิท 77

  (17) โครงการ ลุมพินี เพลส พระราม 3 ริเวอร์วิว

  (18 ) โครงการลุมพินี วิลล์ พหลฯ - สุทธิสาร

  (19) โครงการ ลุมพินี วิลล์ สุขุมวิท 77

(20) โครงการ ลุมพินี เซ็นเตอร์ นวมินทร์

(21) โครงการ ลุมพินี เพลส ปิ่นเกล้า

(22) โครงการ ลุมพินี วิลล์ ศูนย์วัฒนธรรม

(23) โครงการ ลุมพินี เพลส นราธิวาส-เจ้าพระยา

(24) โครงการ ลุมพินี เพลส พหล-สะพานควาย

(25) โครงการ ลุมพินี เพลส รัชดา ท่าพระ

(26) โครงการ ลุมพินี วิลล์ รามคำแหง 44

(27) โครงการ ลุมพินี เพลส ปิ่นเกล้า เฟส 2

  3. พัฒนาอสังหาริมทรัพย์ ในรูปแบบของโครงการจัดสรร และอาคารพาณิชย์

  (1) โครงการ บ้านลุมพินี – บางบัวทอง เฟส 1, 2

(2) โครงการ ลุมพินี ทาวน์โฮม รัชดา – พระราม 3

4. พัฒนาอสังหาริมทรัพย์ ในรูปแบบของมินิออฟฟิศ

(1) โครงการ แอล.พี.เอ็น.มินิออฟฟิศ

(2) โครงการ พี.เอส.ที. มินิออฟฟิศ

5. พัฒนาอสังหาริมทรัพย์ ในรูปแบบของการฟื้นฟูโครงการที่หยุดการก่อสร้างภายใต้การดำเนินงาน

  ของบริษัทร่วมทุน บริษัท แกรนด์ ยูนิตี้ ดีเวลล็อปเมนท์ จำกัด

 (1) โครงการ ลุมพินี เพลส วอเตอร์คลิฟ

(2) โครงการ แกรนด์ พาร์ควิว อโศก

(3) โครงการ แกรนด์ เฮอริเทจ ทองหล่อ

(4) โครงการ แกรนด์ พาร์ควิว วิภาวดี

(5) โครงการ แกรนด์ พาร์ควิว วิภาวดี เฟส 2

6. พัฒนาอสังหาริมทรัพย์ในรูปแบบของ เซอร์วิส อพาร์ทเมนท์

(1) โครงการ ลุมพินี เรสซิเดนท์ สาทร

7.  พัฒนาอสังหาริมทรัพย์ในรูปแบบของการให้เช่า (Retail)

  (1) โครงการลุมพินี พลาซ่า อโศก

บริษัท แอล.พี.เอ็น. ดีเวลลอปเมนท์ จำกัด (มหาชน) และบริษัทย่อยประกอบธุรกิจ
ด้านการพัฒนาอสังหาริมทรัพย์
โดยมีวัตถุประสงค์เพื่อการขายและการเช่าในรูปแบบของอาคารชุดสำนักงาน
และอาคารชุดพักอาศัยในเขตศูนย์กลางทางธุรกิจของกรุงเทพมหานคร (CBD)
และบริเวณโดยรอบปริมณฑลโครงการที่พัฒนาขึ้นในช่วงต้น
ส่วนใหญ่จะเป็นอาคารสูงหรืออาคารขนาดใหญ่

นับตั้งแต่ช่วงวิกฤตเศรษฐกิจในปี 2540 เป็นต้นมา
บริษัทฯได้มีการปรับเปลี่ยนนโยบายและกลยุทธ์ทางธุรกิจ โดยมุ่งเน้นการพัฒนาอาคารชุดพักอาศัย
สำหรับลูกค้าระดับกลาง - บน ถึง กลาง – ล่าง เป็นกลุ่มเป้าหมาย (FOCUS STRATEGY)
และกลยุทธ์การสร้างความแตกต่างด้านผลิตภัณฑ์และบริการ (DIFFERENTIATE STRATEGY)
โดยบริษัทฯได้พัฒนารูปแบบ อาคารชุดพักอาศัยภายใต้รูปแบบ L.P.N. DESIGN
ซึ่งเน้นประโยชน์ใช้สอยที่ครบถ้วน สำหรับการอยู่อาศัยในพื้นที่จำกัดภายในเมือง
ซึ่งมีความแตกต่างจากรูปแบบผลิตภัณฑ์ทั่วไป และบริษัทฯยังได้พัฒนารูปแบบของการบริหารชุมชน
โดยเน้นเรื่องคุณภาพชีวิตของผู้อยู่อาศัย ซึ่งเป็นกลยุทธ์ที่สร้างความเชื่อมั่น
และความจงรักภักดีของลูกค้าที่มีต่อบริษัทฯ นอกจากนี้ ยังใช้กลยุทธ์ด้านการบริหารต้นทุนต่ำ (COST
LEADERSHIP STRATEGY) ซึ่งเป็นจุดแข็งของบริษัทฯมาสนับสนุน
และผลักดันให้เกิดความได้เปรียบทางการแข่งขัน ซึ่งกลยุทธ์นี้นำความสำเร็จมาสู่บริษัทฯเป็นอย่างสูง
โดยดูได้จากยอดขายของแต่ละโครงการ ซึ่งสามารถทำการปิดการขายได้อย่างรวดเร็ว และตั้งแต่ปี
2546 เป็นต้นมา บริษัทฯได้จำแนก และกำหนดตำแหน่งของผลิตภัณฑ์
เพื่อให้เกิดความชัดเจนในการรับรู้ สอดคล้องและครอบคลุม กับกลุ่มลูกค้า
ทั้งหมดของบริษัทฯภายใต้ชื่อ และตราสินค้าดังนี้

  1. “ลุมพินี สวีท” เป็นโครงการอาคารชุดพักอาศัยที่มุ่งเน้นกลุ่มเป้าหมายกลางบน (B+)
  โดยตั้งราคาขายที่

  ตารางเมตรละ 60,000 ขึ้นไป ที่ตั้งโครงการจะอยู่ในทำเลใจกลางธุรกิจ
  หรือทำเลที่พักอาศัยชั้นสูง เพียบ พร้อมด้วยสิ่งอำนวยความสะดวกที่สมบูรณ์
  และการออกแบบตกแต่งรวมทั้งวัสดุที่หรูหรา บวกกับ สถานภาพของโครงการ

  2. “ลุมพินี เพลส” เป็นโครงการอาคารชุดพักอาศัยที่มุ่งเน้นกลุ่มเป้าหมายกลาง-บน ถึงกลาง
  (B⁺– B) โดยตั้งราคาขายที่ตารางเมตรละ 45,000 – 60,000 บาท
  โดยมีทำเลรอบศูนย์กลางธุรกิจ และบริเวณที่มีประชากรหนาแน่น

3. “ลุมพินี วิลล์” เป็นโครงการอาคารชุดพักอาศัยที่มุ่งเน้นกลุ่มเป้าหมายกลางถึงกลางล่าง (B –
B⁻ ) โดยตั้ง ราคาขายที่ตารางเมตรละ 35,000 – 45,000 บาทซึ่งใกล้เคียงกับ “ลุมพินี
เพลส” แต่จะแตกต่างที่ทำเลการใช้วัสดุ และสิ่งอำนวยความสะดวกในโครงการ

4. “ลุมพินี เซ็นเตอร์” เป็นโครงการอาคารชุดพักอาศัยที่มุ่งเน้นกลุ่มเป้าหมายกลาง - ล่าง ถึง
ล่าง - บน

(B⁻ - C⁺) โดยตั้งราคาขายที่ตารางเมตรละ 25,000 – 35,000 บาท
ส่วนใหญ่จะตั้งในทำเลเขตรอยต่อระหว่างใจกลางเมืองกับเขตรอบนอกที่มีความหนาแน่นสูง
ลูกค้ากลุ่มนี้จะเป็นลูกค้าที่มีที่ทำงาน หรือที่พักอาศัยเดิมห่างจากที่ตั้งโครงการในรัศมีไม่เกิน 5
กิโลเมตร และจะเป็นกลุ่มเป้าหมายกลุ่มใหญ่ที่ยังมีความต้องการที่อยู่อาศัยสูง

5. “ลุมพินี คอนโดทาวน์”
เป็นตราสินค้าใหม่ล่าสุดของบริษัทฯที่ตอบสนองต่อความต้องการของลูกค้าระดับ ล่าง/บน (C+)
โดยได้กำหนดราคาขายอยู่ที่ยูนิตละประมาณ 600,000 – 700,000 บาท
เป็นกลยุทธ์ที่หาช่องว่างการตลาดใหม่ๆของบริษัทฯ โดยลูกค้ากลุ่มนี้จะมี
ผู้ประกอบการเข้ามาพัฒนาน้อยมาก เนื่องจากปัญหาต้นทุน ปัญหาการบริหารชุมชน
รวมทั้งปัญหาการอนุมัติสินเชื่อของลูกค้า จากสถาบันการเงิน แต่จะเป็นกลุ่มเป้าหมายกลุ่มใหญ่ที่สุด
โดยจะเป็นเรือธง (Flag Ship) ของการพัฒนาอาคารชุดของ บริษัทฯต่อไปในภายหน้า

สำหรับทุกโครงการที่พัฒนาแล้วเสร็จ และดำเนินการจนจบขั้นตอนการโอนกรรมสิทธิ์ให้ลูกค้าแล้ว
บริษัทฯ กำหนดนโยบายสำหรับงานบริการหลังการขายเพื่อดูแลลูกค้าของโครงการอย่างต่อเนื่อง
โดยให้บริษัทย่อยคือ

บริษัท ลุมพินี พรอพเพอร์ตี้ มาเนจเมนท์ จำกัด เป็นผู้รับผิดชอบงานบริหารชุมชนและงานบริการอื่นๆ
อย่างครบวงจร
เพื่อความสมบูรณ์พร้อมของแต่ละอาคารและช่วยรักษามาตรฐานคุณภาพชีวิตของลูกค้าในทุกๆด้านงานบริการดังกล่าว
ครอบคลุมตั้งแต่งานบริหารอาคาร งานบริการ ซื้อ ขาย โอน แลกเปลี่ยน งานรับเหมา ติดตั้ง
ซ่อมแซม และบำรุงรักษา ตลอดจนงานบริการด้านการรักษาความปลอดภัยและงานทำความสะอาด
รวมถึงการดูแลความเป็นอยู่ของชุมชนนั้นๆ นอกจากนั้น
จะเพิ่มคุณค่าของการบริการโดยการดูแลสิ่งแวดล้อม และสร้างสรรค์สังคมอันดีงามของชุมชนที่บริหาร
ตามกลยุทธ์ของบริษัทฯและจากประสิทธิภาพของการบริหารชุมชน
ส่งผลให้บริษัทฯได้รับความไว้วางใจจากเจ้าของ
ร่วมทุกโครงการลงมติเลือกบริษัทฯเข้ามาบริหารอาคารชุดซึ่งสะท้อนให้เห็นถึงความรับผิดชอบต่อคุณภาพชีวิตของ
ลูกค้าให้เห็นเป็นรูปธรรมชัดเจน

หลังเกิดภาวะวิกฤตทางเศรษฐกิจเมื่อปี 2540 ซึ่งส่งผลกระทบต่อธุรกิจอสังหาริมทรัพย์อย่างมากนั้น
บริษัทฯ ได้ปรับโครงสร้างองค์กรโดยโอนย้ายความรับผิดชอบด้านการตลาด การขาย
การบริการลูกค้า และงานวิศวกรรมไปที่ บริษัท ลุมพินี พรอพเพอร์ตี้ มาเนจเมนท์ จำกัด
เพื่อให้เกิดความคล่องตัว ในการบริหารงานที่มี ประสิทธิภาพสูงขึ้น ทั้งในบริษัทแม่และบริษัทย่อยเอง

- ธุรกิจให้บริการด้านงานบริหารอสังหาริมทรัพย์

บริษัท แอล.พี.เอ็น. ดีเวลลอปเมนท์ จำกัด (มหาชน) ได้จัดตั้งบริษัทย่อยชื่อ บริษัท ลุมพินี
พรอพเพอร์ตี้ มาเนจเมนท์ จำกัด โดยถือหุ้น 100%
รับผิดชอบงานบริหารอสังหาริมทรัพย์ทั้งหมดในรูปแบบของการบริการครบวงจร
เริ่มตั้งแต่งานบริหารโครงการไม่ว่าจะเป็นงานบริหารการตลาด ขาย เช่า โอน
บริหารงานก่อสร้าง รวมทั้งการบริหารอาคารที่ทางบริษัทฯพัฒนาซึ่งเป็นนโยบาย
“บริการหลังการขาย” ของบริษัทฯ ซึ่งจะแบ่งแยกลักษณะการให้บริการดังนี้

1. งานบริหารงานตลาด-ขาย-เช่า (Marketing, Sale - Rent Management)

งานบริหารงานขาย-เช่าตลาด ซึ่งจะแบ่งการให้บริการออกเป็น 2 ลักษณะ

1.  ก่อนเริ่มโครงการ และระหว่างดำเนินการโครงการ

  ก่อนเริ่มโครงการ : ครอบคลุมถึงการวิจัยข้อมูลการตลาด วิเคราะห์คู่แข่งขัน
  การกำหนดราคาขาย วางกลยุทธ์ทางการตลาด วางแผนการขาย
  และเตรียมเอกสารสัญญานิติกรรมที่เกี่ยวข้อง

  ระหว่างดำเนินโครงการ : ดำเนินงานขาย
  ประสานงานการติดตามเก็บค่างวดและโอนกรรมสิทธิ์ห้องชุด และสาธารณูปโภคให้กับลูกค้า
  ซึ่งจะรายงานผลการดำเนินงานอย่างสม่ำเสมอทุกสัปดาห์
  โดยทุกขั้นตอนดำเนินการโดยทีมงานที่มีประสบการณ์ในธุรกิจอสังหาริมทรัพย์เป็นเวลานาน
  ตั้งแต่ก่อนเริ่มโครงการ จนโครงการก่อสร้างแล้วเสร็จ
  และส่งมอบห้องชุดให้ลูกค้าเป็นที่เรียบร้อย

  1.2 หลังโครงการสร้างเสร็จ

  หลังจากปิดการขายโครงการแล้ว หากลูกค้าที่ซื้อห้องชุดภายในโครงการต้องการฝากขาย -
  ฝากเช่า เพื่อหารายได้จากการลงทุนด้วยการปล่อยเช่า หรือการขายต่อ
  บริษัทฯมีหน่วยงานที่ให้บริหารจัดหาผู้ซื้อ-ผู้เช่า ดำเนินการด้านนิติกรรมสัญญาให้คำปรึกษา
  ประสานงานเรื่องการจัดหาสินเชื่อจากสถาบันการเงิน ตลอดจนกระบวนการโอน
  กรรมสิทธิ์ให้ผู้ซื้อใหม่ ในกรณีขายต่อส่วนกรณีฝากเช่า ให้บริการคำแนะนำ
  และประสานงานด้านการตกแต่งจนส่ง มอบห้องเช่าให้กับผู้เช่า
  นอกจากนี้ยังมีบริการด้านการบริหารการเช่า ตลอดอายุสัญญาการเช่าให้กับเจ้าของห้องชุดอีกด้วย
  ซึ่งถือเป็นการให้บริการอย่างครบวงจร และเป็นไปตามนโยบายบริการหลังการขายให้กับลูกค้า
  ของบริษัท

2. งานบริหารงานก่อสร้าง (Construction Management)

  เป็นงานบริหารงานด้านผลิตภัณฑ์ในโครงการต่างๆของบริษัทฯและบริษัทในเครือ
  โดยเริ่มตั้งแต่หลังจากซื้อที่ดินและแนวคิดการพัฒนาโครงการสู่การบริหารงานก่อสร้างจนถึงการส่งมอบห้องชุดให้ลูกค้า
  มุ่งเน้นในการบริหารงานให้มีคุณภาพและประสิทธิภาพภายใต้กลยุทธ์ QCSES คือ

  2.1 Quality ด้านคุณภาพ มีกระบวนการตรวจสอบคุณภาพก่อนส่งมอบให้ลูกค้า โดยทีมงาน
  ตรวจสอบคุณภาพโดยเฉพาะเสนอต่อลูกค้า และเป็นที่ยอมรับของลูกค้า
  โดยมีกระบวนการตรวจสอบคุณภาพของงานต่างๆ
  ตรวจสอบความเรียบร้อยภายในห้องชุดและอาคารโดยรวมก่อนส่งมอบให้ลูกค้า
  โดยทีมงานตรวจสอบคุณภาพโดยเฉพาะ

2.2 Cost ด้านต้นทุน การบริหารต้นทุนที่เหมาะสม
โดยการกำหนดขั้นตอนการทำงานอย่างมีประสิทธิภาพและใช้เทคนิคการทำงานที่เหมาะสมร่วมกับพันธมิตร
และควบคุมไม่ให้งบประมาณเกินกว่างบประมาณที่กำหนด

2.3 Schedule ด้านระยะเวลาการก่อสร้าง
จากประสบการณ์ที่ผ่านมาร่วมกับพันธมิตรทำให้บริษัทฯสามารถพัฒนารูปแบบและกระบวนการก่อสร้างและพัฒนาระบบการติดตั้งวัสดุสำเร็จรูปต่างๆที่ทำจากโรงงานมาติดตั้งที่หน่วยงานทำให้กำหนดแล้วเสร็จก่อนกำหนดหรืออย่างช้าเป็นไปตามกำหนดระยะเวลาก่อสร้าง

2.4 Environment ด้านสิ่งแวดล้อม
มุ่งเน้นให้ดูแลให้เกิดผลกระทบสภาพแวดล้อมข้างเคียงหน่วยงานระหว่างก่อสร้างให้น้อยที่สุด
โดยปฎิบัติตามรายงานผลกระทบที่ได้รับอนุมัติจากสำนักงานนโยบายและแผนทรัพยากรธรรมชาติและสิ่งแวดล้อมอย่างเคร่งครัด
รวมทั้งดูแลและปรับปรุงสภาพแวดล้อมรอบๆ โครงการอย่างต่อเนื่อง

2.5 Safety ด้านความปลอดภัย ได้ให้ความสำคัญในเรื่องของความปลอดภัยทั้งภายในและ
ภายนอกโครงการในขณะก่อสร้าง
รวมถึงชีวิตความเป็นอยู่ของคนงานก่อสร้างจัดให้มีการออกกำลังกาย, ให้ความรู้ ในการทำงาน,
ดูแลสภาพที่พักอาศัยโดยบุคลากรที่จัดให้ดูแลเรื่องความปลอดภัยโดยเฉพาะอย่างสม่ำเสมอ

  ทั้งนี้ยังมีหน่วยงานที่ดูแลลูกค้าหลังจากที่ได้ส่งมอบห้องชุดเพื่อซ่อมแซมแก้ไขข้อบกพร่องอันเกิดจาก

ผลิตภัณฑ์ รวมทั้งการต่อเติมงานต่างๆภายในห้องชุด และ
ปรับปรุงสภาพพื้นที่ส่วนกลางของโครงการตามความ เหมาะสม
เพื่อซ่อมแซมแก้ไขข้อบกพร่องอันเกิดจากผลิตภัณฑ์โดยเฉพาะโครงการที่พัฒนามาเป็นระยะเวลาหนึ่งแล้วเพื่อให้สภาพโดยรวมของโครงการคงไว้ซึ่งคุณค่าและมูลค่าของตัวโครงการในระยะยาว

3. งานบริการงานด้านวิศวกรรม (Engineering Services)

งานบริการด้านวิศวกรรม เป็นงานให้บริการลูกค้าในเรื่องงานตกแต่ง
ต่อเติมงานต่างๆภายในห้องชุด
หรือพื้นที่ส่วนกลางตามความต้องการของลูกค้าโดยมุ่งเน้นเรื่องความรวดเร็ว คุณภาพ
และราคาที่เหมาะสม โดยคำนึงถึงความสอดคล้อง และเหมาะสมกับงานระบบต่างๆของอาคาร
ซึ่งทีมงานมีความชำนาญ และทราบรายละเอียดงานต่างๆเป็นอย่างดี
รวมถึงการดูแลเรื่องคุณภาพสินค้า หลังจากที่ลูกค้าได้โอนกรรมสิทธิ์ห้องชุดไปแล้วซึ่งแบ่งเป็น 2
ส่วนดังนี้

  3.1 งานภายในห้องลูกค้า เป็นการดูแลงานภายในห้องลูกค้า
  ให้เรียบร้อยตามความต้องการของลูกค้า เฉพาะรายหลังจากลูกค้าได้โอนกรรมสิทธิ์

  3.2 งานส่วนกลางและงานระบบสาธารณูปโภคต่าง ๆ
  ภายในโครงการจะดูแลรับผิดชอบงานโครงสร้าง สถาปัตย์ และงานระบบต่าง ๆ
  ให้สามารถใช้งานได้สมบูรณ์ตลอดระยะเวลารับประกันผลงาน

  4. งานบริหารและจัดการอาคารชุด (Building Management)

งานบริหารและจัดการอาคารชุด ในปี 2549 ได้เปลี่ยนเป็นงานบริหารชุมชน
ถือว่าเป็นนโยบายหลักของ บริษัท แอล.พี.เอ็น.ดีเวลลอปเมนท์ จำกัด (มหาชน)
นับตั้งแต่พัฒนาโครงการแรกเป็นต้นมา และเป็นกลยุทธ์ที่สำคัญ ในการบริการหลังการขาย
ทำให้ลูกค้าเกิดความเชื่อมั่นและไว้วางใจบริษัทฯมาโดยตลอด และยังเป็นการสร้างความ
แตกต่างจากคู่แข่งขันอีกด้วย โดยบริษัทฯได้มอบหมายให้บริษัทย่อย คือบริษัทลุมพินี พรอพเพอร์ตี้
มาเนจเมนท์ จำกัด เป็นผู้ดูแลรับผิดชอบในการบริหารจัดการชุมชนที่บริษัทฯพัฒนาทุกโครงการ
ทั้งนี้เพื่อสร้างความจงรักภักดีต่อตราสินค้าและผลิตภัณฑ์ของบริษัทฯ และในปี 2550
นี้บริษัทฯยังได้มีการเสริมสร้างและพัฒนาความเป็นอยู่ให้ชุมชน

มีคุณภาพที่ดียิ่งขึ้น
โดยเน้นไปถึงคุณภาพชีวิตและสิ่งแวดล้อมในชุมชนและบริเวณโดยรอบให้เป็นชุมชนคุณภาพ
ชุมชนหนึ่งของสังคมและให้บริการแบบครบวงจรแก่เจ้าของร่วมเพื่อการอยู่อาศัยที่สะดวกสบายในการอยู่อาศัย
จึงได้กำหนดกลยุทธ์ FBLE เพื่อเป็นแนวทางในการบริหารชุมชนดังนี้

4.1 การบริหารทรัพย์ส่วนกลาง (Facility Management)

  เป็นหน้าที่หลักของการบริหารจัดการชุมชนซึ่ง อาคารชุดจะประกอบด้วย
  ทรัพย์สินส่วนกลางและทรัพย์สินส่วนบุคคล ทั้งนี้ฝ่ายบริหารจัดการมีหน้าที่ในการดูแล
  ทรัพย์ส่วนกลางให้มีประสิทธิภาพสูงสุด โดยเฉพาะส่วนประกอบอาคารชุด
  ระบบวิศวกรรมของอาคาร ส่วนงาน บำรุงรักษา
  ทำให้เกิดความสะดวกสบายและความปลอดภัยอันเป็นหัวใจของอาคารสูง
  ซึ่งเกี่ยวพันกับความปลอดภัย ในชีวิต และทรัพย์สินของเจ้าของร่วม หรือผู้อยู่อาศัยทั้งหมด

4.2 การบริหารงบประมาณ (Budget Management)

  การบริหารงบประมาณนิติบุคคล-อาคารชุด
  เป็นการบริหารงบประมาณที่ไม่มีวัตถุประสงค์ในการแสวงหากำไร
  แต่เป็นการบริหารงบประมาณให้เป็นไปตาม
  นโยบายที่ได้รับการอนุมัติจากที่ประชุมใหญ่สามัญเจ้าของร่วม
  และบริหารเงินกองทุนให้อยู่ในสถานะที่มีเสถียรภาพต่ออาคารชุด โดยเน้นด้านความโปร่งใส
  สามารถตรวจสอบได้ รวมถึงพยายามเพิ่มพูนเงินกองทุนที่มีอยู่
  โดยยังคงรักษาไว้ซึ่งประสิทธิภาพของอาคาร
  และคุณภาพชีวิตของเจ้าของร่วมหรือผู้อยู่อาศัยทั้งหมด

4.3 การบริหารคุณภาพชีวิตและชุมชน (Life Quality Management)

  การบริหารจัดการอาคารชุด นอกเหนือจากการบริหารทรัพย์ส่วนกลางและบริหารงบประมาณแล้ว
  คุณภาพชีวิตของเจ้าของร่วมถือว่าเป็นสิ่งสำคัญไม่ยิ่งหย่อนไปกว่าการบริหารดังกล่าวข้างต้น
  ไม่ว่าจะเป็นเรื่องความปลอดภัย ความสะอาด การรักษากฎระเบียบ ข้อบังคับของอาคารชุด
  รวมทั้งกิจกรรมนันทนาการต่างๆที่เสริมสร้างวัฒนธรรมประเพณีที่ดีของคนไทย ซึ่งกิจกรรม
  ดังกล่าวข้างต้น ทำให้เจ้าของร่วม / ผู้พักอาศัย
  เกิดความสามัคคีกันภายในชุมชนของตนเองรวมถึงชุมชนข้างเคียง
  ซึ่งบริษัทฯได้ให้ความสำคัญกับคุณภาพชีวิตของเจ้าของร่วมที่พักอาศัยอยู่ในโครงการที่ทางบริษัทฯพัฒนามาโดยตลอด
  และยังมุ่งเน้นขยายขอบเขตคุณภาพชีวิตไปยังชุมชนข้างเคียง
  โดยการสร้างความร่วมมือร่วมใจกับผู้อยู่อาศัยในบริเวณ โดยรอบ
  หากกิจกรรมใดที่เห็นว่าเป็นประโยชน์และเป็นวัฒนธรรมอันดีงามได้ก็จะดำเนินการให้เข้าร่วม
  เช่น การตักบาตรในวันสำคัญทางพุทธศาสนา การทำพิธีเนื่องในวันครบรอบ 80 ปี
  ในหลวงหรือประเพณีเทศกาลในวันสำคัญต่างๆ

4.  การให้ความสำคัญต่อสิ่งแวดล้อม (Environment Concern)

  เป็นหน้าที่หนึ่งที่บริษัทฯให้ความสำคัญ อย่างยิ่ง
  โดยมุ่งเน้นสิ่งแวดล้อมที่มีผลกระทบต่อเจ้าของร่วมและสังคมโดยรอบบริเวณโครงการเป็นสำคัญ
  อาทิเช่น
  การบำบัดน้ำเสียให้ได้คุณภาพตามราชการกำหนดและนำกลับมาใช้รดน้ำต้นไม้ในโครงการ
  การจัดการขยะ การอนุรักษ์พลังงาน การบำรุงรักษาดูแลสวนต้นไม้หรือการปลูกต้นไม้ให้แก่สังคม
  โดยรวมของบริเวณภายในและนอกอาคารชุดเพื่อเสริมสร้างความเป็นสีเขียวให้กับชุมชนและกรุงเทพมหานครเป็นการยกมาตรฐานของคนเมือง
  และผู้อยู่อาศัยที่ดีได้

  เพื่อเป็นการตอกย้ำถึงความสำคัญของการบริหารชุมชนและลูกค้า บริษัทฯได้จัดตั้งหน่วยงาน CESR
  (Corporate Environment and Social Responsibility)
  ให้ทำหน้าที่เข้ามาควบคุมดูแลสร้างจิตสำนึก รวมทั้ง
  จัดกิจกรรมเพื่อดูแลสิ่งแวดล้อมที่ส่งผลแระทบจากการพัฒนาโครงการ ไม่ว่าระหว่างก่อสร้าง
  หรือชุมชน ที่บริษัทฯเข้าไปบริหารโดยกำหนดสัญญาลักษณ์ “ชุมชนน่าอยู่”
  ให้กับชุมชนที่มีคุณภาพชีวิตและสิ่งแวดล้อมที่ดี

  สำหรับลูกค้าเจ้าของร่วมและผู้พักอาศัยในโครงการ บริษัทฯได้จัดตั้งหน่วยงานลูกค้สัมพันธ์ (CRM:
  Customer Relation Management) เพื่อเป็นสื่อกลางในการรับทราบปัญหา ข้อเสนอแนะ
  และประสานงานในการแก้ปัญหารวมทั้งการจัดกิจกรรม เพื่อเสริมสร้างความสัมพันธ์
  ที่ดีงามระหว่างลูกค้ากับบริษัทฯ

5. งานบริหารพื้นที่จอดรถ (Car Parking Management)

เฉพาะในอาคารสำนักงานที่บริษัทฯพัฒนาขึ้นเป็นอาคารขนาดใหญ่ที่มีที่จอดรถจำนวนมากและเป็น
ทรัพย์สินของบริษัทฯ สำหรับการให้บริการผู้ซื้อพื้นที่อาคาร ผู้เช่าพื้นที่อาคาร
และการให้เช่าช่องจอดรถเป็นรายเดือนบริษัทฯจะอำนวยความสะดวกเรื่องระบบบริหารจัดการ
การให้เช่า
การจัดเก็บรายได้และการบำรุงรักษาเพื่ออำนวยความสะดวกให้ลูกค้าและผู้มาติดต่อทั้งหมดให้มีความคล่องตัว
ปลอดภัย และเป็นระเบียบ

6. การให้เช่าพื้นที่ทำการค้า (Retail Management)

ในปี 2549 บริษัทฯได้ซื้อพื้นที่ส่วนร้านค้าทั้งหมดของโครงการ แกรนด์ พาร์ค วิว อโศก (Grand
Parkview Asoke) ของบริษัทแกรนด์ ยูนิตี้ จำกัด เพื่อพัฒนาเป็นพื้นที่ร้านค้าให้เช่า
โดยจะทำรายได้อย่างสม่ำเสมอจากการให้เช่า ให้กับบริษัทฯ
เป็นการขยายฐานรายได้ซึ่งเป็นการลดจุดอ่อนของแหล่งที่มาของรายได้ของบริษัทฯที่มีเฉพาะจากการ

พัฒนาเพื่อขายเพียงอย่างเดียว

  ------------------------------------------ ---------- --------- ---- ---------- -------- -- -- -- ---------- -- -------- -- ----- -- -- --- -- --- ---
  รายได้ของบริษัทฯจำแนกตามลักษณะผลิตภัณฑ์และบริการ 3                                                                                                         
  ปีย้อนหลัง                                                                                                                                            

  บริษัท แอล.พี.เอ็น.ดีเวลลอปเมนท์ จำกัด (มหาชน)                                                                                                            
  และบริษัทย่อย มีรายได้จากการขาย และการบริการ                                                                                                             
  จำแนกตาม                                                                                                                                           

  ลักษณะโครงการ ดังต่อไปนี้                                                                                                                               

  (ก) ตารางแสดงรายได้แยกตามประเภทธุรกิจหลักของ                                                                                                           
  บริษัท แอล.พี.เอ็น.ดีเวลลอปเมนท์ จำกัด (มหาชน)                                                                                                            
  และ บริษัทย่อย                                                                                                                                        

                                                                                                                                                     

  รายได้จำแนกตามประเภทธุรกิจหลัก                 ปี 2547                    ปี 2548                       ปี 2549                                           

                                             ล้านบาท     (%)            ล้านบาท     (%)               ล้านบาท        (%)                                

  ธุรกิจอสังหาริมทรัพย์เพื่อขาย                                                                                                                              

  โครงการอาคารชุดพักอาศัย                       2,308.84   93.16          3,346.45   93.41             4,747.84      94.57                              

  รวมรายได้จากการขาย                          2,308.84   93.16          3,346.45   93.41             4,747.84      94.57                              

  ธุรกิจพัฒนาอสังหาริมทรัพย์เพื่อเช่า                                                                                                                          

  โครงการอาคารสำนักงาน                        2.44       0.10           3.13       0.09              3.44          0.07                               

  โครงการอาคารชุดพักอาศัย                       7.23       0.29           11.03      0.31              19.93         0.40                               

  รวมรายได้จากการเช่า                          9.67       0.39           14.16      0.40              23.37         0.47                               

  รายได้จากการบริหาร                           33.39      1.35           45.12      1.26              137.75        2.74                               

  กำไรจากส่วนได้เสียเงินลงทุน                                                                                                                             

  ในบริษัทย่อย และบริษัทร่วม                       5.47       0.22           44.76      1.25              30.65         0.61                               

  รายได้อื่นๆ*                                  121.02     4.88           132.14     3.69              80.88         1.61                               

  ยอดรวมรายได้ทั้งหมด                           2,478.39   100.00         3,582.63   100.00            5,020.49      100.00                             

  อัตราการเติบโต                                          (%)                       (%)                             (%)                                

  รายได้จากการขาย                                        31.62                     44.94                           41.88                              

  รายได้จากการเช่า                                        45.63                     46.43                           65.04                              

  รายได้จากการบริหาร                                      (38.68)                   35.14                           4.70                               

  รายได้รวม                                              27.52                     44.55                           40.13                              

  * เริ่มทำงบการเงินรวมในปี 2536                                                                                                                         

  * รายได้อื่นๆประกอบด้วย ค่าติดตั้งโทรศัพท์,                                                                                                                  
  ค่าดอกเบี้ยรับ, ค่านายหน้า, ประปา, โทรศัพท์,                                                                                                               
  ที่จอดรถ และอื่น ๆ                                                                                                                                     
  ------------------------------------------ ---------- --------- ---- ---------- -------- -- -- -- ---------- -- -------- -- ----- -- -- --- -- --- ---

  -------------------------------------- ---------- --------- ---------- ---------- ---------- -------- -----
  (ข)                                                                                                   
  ตารางแสดงรายได้แยกตามประเภทธุรกิจหลักของ                                                                  
  บริษัท แอล.พี.เอ็น.ดีเวลลอปเมนท์ จำกัด                                                                       
  (มหาชน)                                                                                               

  รายได้จำแนกตามประเภทธุรกิจหลัก             ปี 2547               ปี 2548                ปี 2549              

                                         ล้านบาท     (%)       ล้านบาท     (%)        ล้านบาท     (%)      

  ธุรกิจอสังหาริมทรัพย์เพื่อขาย                                                                                 

  โครงการอาคารชุดพักอาศัย                   2,306.20   97.37     3,346.45   94.88      4,747.84   96.41    

  รวมรายได้จากการขาย                      2,306.20   97.37     3,346.45   94.88      4,747.84   96.41    

  ธุรกิจพัฒนาอสังหาริมทรัพย์เพื่อเช่า                                                                             

  โครงการอาคารสำนักงาน                    5.14       0.22      5.77       0.16       6.09       0.12     

  โครงการอาคารชุดพักอาศัย                   6.11       0.26      7.29       0.21       14.98      0.30     

  รวมรายได้จากการเช่า                      11.25      0.47      13.06      0.37       21.07      0.43     

  รายได้จากการบริหาร                       0.34       0.01      -          -          -          -        

  กำไรจากส่วนได้เสียเงินลงทุน                                                                                

  ในบริษัทย่อย และบริษัทร่วม                   10.01      0.42      122.59     3.48       72.54      1.47     

  รายได้อื่นๆ *                             40.69      1.72      44.77      1.27       82.98      1.69     

  ยอดรวมรายได้ทั้งหมด                       1,856.58   100.00    3,526.87   100.00     4,924.43   100.00   

  อัตราการเติบโต                                      (%)                  (%)                   (%)      

  รายได้จากการขาย                                    31.74                45.11                 41.88    

  รายได้จากการเช่า                                    94.30                16.09                 61.33    

  รายได้จากการบริหาร                                  (98.81)              (100.00)              -        

  รายได้รวม                                          27.57                48.91                 39.63    

  * รายได้อื่นๆประกอบด้วย ค่าติดตั้งโทรศัพท์,                                                                     
  ค่าดอกเบี้ยรับ, ค่านายหน้า, ประปา, โทรศัพท์,                                                                  
  ที่จอดรถ และอื่น ๆ                                                                                        
  -------------------------------------- ---------- --------- ---------- ---------- ---------- -------- -----

รายละเอียดโครงการ

(1) ตารางแสดงรายละเอียดโครงการที่พัฒนาเสร็จสมบูรณ์ ของ บริษัท
แอล.พี.เอ็น.ดีเวลลอปเมนท์ จำกัด (มหาชน)

[TABLE]

  ------------------------------------------------ ------------------------- ---------------- ---------- ------- ----- ----- ---------- ---------- ------------ --------------
  (2)                                                                                                                                                           
  ตารางแสดงรายละเอียดโครงการที่พัฒนาเสร็จสมบูรณ์ของบริษัท                                                                                                                
  พรสันติ จำกัด                                                                                                                                                    

                                                                                                                                                                

                                                                             ลักษณะ            ขนาด       จำนวน   พื้นที่   พื้นที่   มูลค่า       มูลค่า       ระยะ         ระยะเวลาพัฒนา

  ลำดับ                                             ชื่อ / ที่ตั้งของโครงการ        โครงการ          ที่ดิน        หน่วย    ขาย   เช่า   เงินลงทุน    ขาย        เวลาขาย      และก่อสร้าง

                                                                                              โครงการ    (ยูนิต)               (ลบ.)                              

  1                                                โครงการพี.เอส.ที.คอนโดวิลล์   อาคารชุดพักอาศัย    3-1-5.9 ไร่ 732     731   1     690.60     909        2534-2536    2533-2536

                                                   ทาวเวอร์ 1                 สูง 22 ชั้น                                                                            

  2                                                โครงการพี.เอส.ที.คอนโดวิลล์   อาคารชุดพักอาศัย    3-1-72.8   813     812   1     721.12     1,035      2535-2537    2534-2537
                                                                                              ไร่                                                                

                                                   ทาวเวอร์ 2                 สูง 22 ชั้น                                                                            

  3                                                โครงการพี.เอส.ที.มินิออฟฟิศ    อาคารกึ่งสำนักงาน   4-1-35 ไร่  10      10    -     130.4      188        2535-2536    2535-2536

                                                                             กึ่งพักอาศัยสูง 7 ชั้น                                                                     

  4                                                โครงการพี.เอส.ที.ซิตี้โฮม      อาคารชุดพักอาศัย    4-1-34.2   766     760   6     1,119.03   1,098.70   เม.ย.2537-   2537-2542

                                                                             สูง 29 ชั้น                                                              พ.ค. 2545     
  ------------------------------------------------ ------------------------- ---------------- ---------- ------- ----- ----- ---------- ---------- ------------ --------------

ตารางแสดงรายละเอียด โครงการที่ดำเนินการอยู่ในปัจจุบัน

[TABLE]

ตารางแสดงรายละเอียดเงินค้างชำระสะสม ณ 31 ธันวาคม 2549

  หน่วย : ล้านบาท

  --------------------------------- ------------------- -----------------
  โครงการ                           เงินค้างชำระสะสม      

                                    จำนวนราย            บาท

  ลูกหนื้ที่ขอผ่อนชำระ                                        

  1. ลุมพินีเซ็นเตอร์ - นวมินทร์           1                   0.045

  2. ลุมพินีวิลล์ ศูนย์วัฒนธรรม             3                   0.178

  3. พี.เอส.ที.คอนโดวิลล์ ทาวเวอร์ 2     1                   0.072

  4. พี.เอส.ที. ซิตี้โฮม                 1                   0.234

  รวมสุทธิ                            6                   0.529
  --------------------------------- ------------------- -----------------

(2.3.2) การตลาดและภาวะการแข่งขัน

(ก) กลยุทธ์

กลยุทธ์ทางการตลาด ในปี 2549
เป็นปีที่บริษัทฯมุ่งเน้นการติดต่อสื่อสารกับลูกค้ากลุ่มเป้าหมายแบบตัวต่อตัวมากขึ้น

(One to One Marketing)
รวมถึงการพัฒนาและเลือกใช้ช่องทางการสื่อสารที่สามารถให้บริการลูกค้ากลุ่มเป้าหมายได้
ตลอดเวลา และเข้าถึงได้ง่ายมากขึ้น นอกเหนือจากการวางตำแหน่งผลิตภัณฑ์ที่ชัดเจน
การดำเนินกิจกรรมทางการ ตลาดอย่างต่อเนื่อง และการสร้างทีมงานขายที่แข็งแกร่ง
ยังเป็นกลยุทธ์สำคัญที่บริษัทฯให้ความสำคัญมาโดยตลอด จนเกิดเป็นข้อได้เปรียบทางการแข็งขัน

สำหรับปัจจัยที่มีผลต่อการผลักดันให้บริษัทฯสามารถวางกลยุทธ์ทางการตลาดได้อย่างโดดเด่นและแม่นยำมีดังนี้

 1. การวิจัย

 บริษัทฯให้ความสำคัญกับการวางกลยุทธ์ทางการตลาดบนพื้นฐานของข้อมูลทั้งจากภายในและภายนอก

องค์กร

  -
  ข้อมูลภายในองค์กรเกิดจากการวางแผนและการเก็บรวบรวมข้อมูลลูกค้าและพฤติกรรมผู้บริโภคมา

โดยตลอด
แม้อยู่ในช่วงภาวะวิกฤติโดยการจัดกิจกรรมทางการตลาดอย่างต่อเนื่องทำให้บริษัทฯสามารถขาย
และ เข้าใจพฤติกรรมผู้บริโภคอย่างลึกซึ้ง

- ข้อมูลภายนอกองค์กรมาจากการเก็บรวบรวมข้อมูลที่เกี่ยวข้องกับสินค้าที่บริษัทฯพัฒนาทั้งจาก
หน่วยงานราชการสถาบันวิจัยและบริษัทเอกชนต่างๆรวมถึงการทำวิจัยตลาดโดยตรงจากหน่วยงานภายในของบริษัทเอง

การเก็บรวบรวมการศึกษาและการวิเคราะห์ข้อมูลทั้งภายในและภายนอกองค์กรอย่างต่อเนื่องไม่เพียง
แต่เป็นผลให้บริษัทฯสามารถวางกลยุทธ์ทางการตลาดได้อย่างเหมาะสมและตรงกับกลุ่มเป้าหมายเท่านั้น
แต่ยังทำให้
มองเห็นแนวโน้มและอาสทางการตลาดที่จะกำหนดทิศทางการพัฒนาสินค้าในอนาคตได้อีกด้วย

2. การพัฒนาผลิตภัณฑ์

  จากการวิเคราะห์ และวิจัยข้อมูลทั้งภายในและภายนอกบริษัทฯ
  ด้านพฤติกรรมผู้บริโภคอย่างต่อเนื่อง

จนเข้าใจถึงความต้องการของกลุ่มเป้าหมายอย่างลึกซึ้ง
บริษัทฯจึงสามารถพลิกโฉมตลาดคอนโดมิเนียมในเมืองไทยด้วยการนำเสนอผลิตภัณฑ์รูปแบบใหม่ในชื่อ
“L.P.N. DESIGN” ซึ่งเป็นมาตรฐานสินค้าใหม่ที่แตกต่างจากสินค้ารูปแบบเดิมอย่างสิ้นเชิง
โดยคำนึงถึงประโยชน์ใช้สอยที่ครบถ้วนและความง่ายต่อการบำรุงรักษาจนได้รับการตอบรับอย่างดีเยี่ยมจากผู้บริโภคอย่างกว้างขวาง
และด้วยความไม่หยุดนิ่งในการพัฒนารูปแบบผลิตภัณฑ์ในปัจจุบัน
บริษัทฯจึงมีผลิตภัณฑ์ที่สามารถตอบสนองความต้องการของผู้บริโภคได้ทุกระดับตรงกับความต้องการและตอบสนองกลุ่มเป้าหมายโดยเฉพาะกลุ่มเป้าหมายในระดับรายได้ปานกลางได้เป็นอย่างดีโดยคำนึงถึงประโยชน์ใช้สอยที่ครบถ้วนและความง่ายต่อการบำรุงรักษา

3. การกำหนดราคาขาย

  ไม่เพียงแต่ราคาขายของคู่แข่งขันในตลาดย่านใกล้เคียงเท่านั้นที่เป็นปัจจัยพื้นฐานในการกำหนดราคา

ขาย บริษัทฯยังให้ความสำคัญต่อการควบคุมต้นทุนโครงการทั้งทางตรงและทางอ้อม
ซึ่งเป็นตัวแปรสำคัญที่ทำให้ บริษัทฯสามารถกำหนดราคาขายได้เหมาะสมกับกลุ่มเป้าหมายได้มากที่สุด
ในขณะที่ตัวเลขผลประกอบการยังอยู่ ในระดับที่น่าพอใจ
สามารถครองส่วนแบ่งทางการตลาดได้อย่างโดดเด่น

 4. การบริการหลังการขาย

ด้วยวิสัยทัศน์และสำนึกรับผิดชอบต่อลูกค้าอย่างจริงจัง
บริษัทฯจึงมีนโยบายด้านการบริการหลังการขาย

โดยการจัดตั้งหน่วยงานเพื่อดูแลทรัพย์ส่วนกลางและความเป็นอยู่ของลูกค้ารวมทั้งด้านคุณภาพชีวิตในชุมชนอย่างต่อเนื่อง
ทั้งนี้เพื่อให้แน่ใจว่าผู้ที่
ตัดสินใจมาเป็นลูกค้าของบริษัทฯแล้วจะมั่นใจได้ว่าบริษัทฯจะเข้ามารับผิดชอบต่อผลิตภัณฑ์และบริการที่ส่งมอบให้ลูกค้าอย่างแท้จริง

 5. การบริหารลูกค้าสัมพันธ์

บริษัทฯมีนโยบายให้ความสำคัญกับลูกค้า โดยเฉพาะฐานลูกค้าที่ซื้อหรือเคยซื้อโครงการของบริษัทฯ
รวมทั้งผู้ที่รู้จักบริษัทฯ แต่ยังไม่เคยซื้อโครงการ ซึ่งมีอยู่ประมาณ 50,000 ราย
บริษัทฯจึงจัดตั้งหน่วยงานรับผิดชอบบริหารลูกค้าสัมพันธ์ (CRM)
ขึ้นเพื่อเป็นศูนย์กลางในการสื่อสารกับลูกค้า รับทราบปัญหาข้อเสนอแนะต่างๆของลูกค้า
รวมทั้งจัดกิจกรรมที่เป็นประโยชน์ไม่ว่าเป็นสาระหรือบันเทิงอันมีผลทำให้เกิดความเชื่อมั่นต่อตัวผลิตภัณฑ์
และบริษัทฯ (Brand Royalty)
ซึ่งสะท้อนให้เห็นจากยอดขายส่วนหนึ่งของโครงการที่เปิดใหม่ของบริษัทฯ
มาจากการแนะนำของลูกค้าบริษัทฯโดยตรง

 6. ภาพลักษณ์องค์กร

จากจิตสำนึกความรับผิดชอบต่อลูกค้า และความมุ่งมั่นพัฒนาคุณภาพสินค้าและบริการอย่างต่อเนื่อง

สม่ำเสมอ ทำให้ทุกโครงการที่ผ่านมาประสบความสำเร็จในด้านการขาย
เนื่องจากลูกค้าของบริษัทฯให้ความเชื่อมั่นต่อการดำเนินงานและภาพลักษณ์ของบริษัทฯ

 กลยุทธ์การแข่งขัน

บริษัทฯมุ่งเน้นพัฒนาความได้เปรียบในการแข่งขัน เพื่อตอบสนองต่อความต้องการของลูกค้าภายใต้

กลยุทธ์หลักในการแข่งขัน ดังนี้

1. การมุ่งเน้นเฉพาะกลุ่ม (FOCUS STRATEGY)

บริษัทฯเลือกลุ่มเป้าหมายหลัก คือ ผู้ที่มีรายได้ปานกลางค่อนข้างสูง
จนถึงผู้มีรายได้ปานกลางค่อนข้าต่ำ ซึ่งครอบคลุมประชากรหลักของสังคม ซึ่งเป็นกลุ่มที่มีบทบาทสำคัญ
และเป็นกำลังซื้อหลักของระบบเศรษฐกิจ
โดยความต้องการที่อยู่อาศัยของคนกลุ่มนี้เป็นไปเพื่อการอยุ่อาศัยโดยแท้จริง

2. การเป็นผู้นำด้านต้นทุน (COST LEADERSHIP STATEGY)

จากกลยุทธ์ที่เน้นลุ่มเป้าหมายรายได้ปานกลาง ราคาขายต่อหน่วยมีความสำคัญอย่างยิ่ง
ซึ่งบริษัทฯมีความสามารถในการควบคุมต้นทุนทั้งทางตรงและทางอ้อมอย่างมีประสิทธิภาพและชัดเจน
โดยเริ่มต้นตั้งแต่การอออกแบบที่มีประสิทธิภาพ การเลือกใช้วัสดุ
การใช้เทคโนโลยีในการก่อสร้างที่เหมาะสมและรวดเร็ว การพัฒนาอย่างต่อเนื่อง
รวมถึงการบริหาร ติดตามผลปรับปรุงเปลี่ยนแปลงในระหว่างดำเนินโครงการ

3. การสร้างความแตกต่าง (DEFFERENTIATION STATEGY)

บริษัทฯเลือกใช้กลยุทธ์การสร้างความแตกต่าง เพื่อสร้างความพึงพอใจสูงสุดให้เกิดแก่ลูกค้า
ทั้งทางด้านผลิตภัณฑ์ ด้านการบริการ โดยเฉพาะการบริการหลังการขาย
รวมถึงการกระจายทำเลในการพัฒนา เพื่อหลีกเลี่ยงภาวการณ์แข่งขัน
และการกระจุกตัวของการพัฒนา ดังนี้

3.1 ความแตกต่างทางด้านผลิตภัณฑ์ บริษัทฯได้ให้ความสำคัญกับการวิจัยออกแบบและพัฒนารูปแบบ
สินค้าอย่างจริงจังจนเกิดเป็นรูปแบบเฉพาะของบริษัทฯภายใต้แนวคิด “LPN DESIGN”
ซึ่งนับเป็นนวัตกรรมสำหรับการพัฒนาอาคารชุดพักอาศัยอย่างแท้จริง
ภายใต้พื้นที่ใช้สอยที่จำกัดแต่สามารถตอบสนองความต้องการของกลุ่มเป้าหมายได้อย่างดีเยี่ยมจนได้รับการตอบรับจากลูกค้าเป็นอย่างดี

3.2 ความแตกต่างทางด้านการบริหารชุมชน บริษัทฯให้ความสำคัญกับการบริการ ทั้งก่อน ระหว่าง
และหลังการขาย เพื่อความพึงพอใจสูงสุดของลูกค้า โดยเฉพาะการบริการหลังการขาย
ผ่านทางการบริหารอาคาร ที่มุ่งเน้นคุณภาพชีวิตผู้อยู่อาศัย
การบริหารจัดการลักษณะทางกายภาพของตัวอาคารให้เรียบร้อย สวยงาม เพื่อเพิ่ม
มูลค่าให้แก่ทรัพย์สิน การดูแลรักษาอุปกรณ์ภายในอาคารทั้งในเชิงป้องกัน
และการแก้ไขเพื่อให้เกิดความพร้อม ในการใช้งาน ทั้งในยามปกติ และภาวะฉุกเฉิน
การบริหารงบประมาณอย่างมีประสิทธิภาพ รวมถึงการดูแล
ผลกระทบต่อสิ่งแวดล้อมอันเกิดจากตัวโครงการ หรืออาคารชุด เช่น น้ำเสีย ขยะ หรือฝุ่นละออง
เป็นต้น

3.3 การกระจายทำเลในการพัฒนา บริษัทฯได้กำหนดกรอบทำเลที่ตั้งในการพัฒนาโครงการ
ให้มีการ กระจายตัวออกจากบริเวณศูนย์กลางธุรกิจไปยังเขตเชื่อมต่อระหว่างเขตศูนย์กลางธุรกิจ
(CBD) และเขตรอบนอก ซึ่งเป็นทำเลที่มีศักยภาพมีความหนาแน่นสูง
รวมถึงความครบถ้วนสมบูรณ์ของสาธารณูปโภค การขนส่งมวลชน และการบริการ
ทำให้โครงการต่างๆที่บริษัทฯพัฒนาขึ้นประสบความสำเร็จ โดยได้รับการตอบรับจากลูกค้าเป็น
อย่างดี

นอกจากนี้ในปี 2550 บริษัทฯจะเพิ่มความเข้มข้นของการบริหารสิ่งแวดล้อมและสังคมในชุมชน
รวมทั้ง พื้นที่โดยรอบที่ทางบริษัทฯพัฒนา ไม่ว่าในช่วงระหว่างก่อสร้าง
หรือหลังจากบริษัทฯส่งมอบโอนกรรมสิทธิ์ห้องชุดให้กับลูกค้า
โดยจัดตั้งหน่วยงานที่รับผิดชอบต่อสิ่งแวดล้อมและสังคม (CESR) เพื่อเข้ามาช่วยดูแลสิ่งแวดล้อม
รวมทั้งจัดกิจกรรมทางสังคม เพื่อเสริมสร้างคุณภาพชีวิตที่เหมาะสมในชุมชนของบริษัทฯ

ลูกค้ากลุ่มเป้าหมาย 

บริษัทฯได้ใช้กลยุทธ์ในการกำหนดกลุ่มเป้าหมายของบริษัทฯอยู่ระหว่าง
ผู้มีรายได้ปานกลางค่อนข้างสูง จนถึงผู้มีรายได้ระดับปานกลางค่อนข้างต่ำลงมา (FOCUS
STRATEGY) ซึ่งถือเป็นกลุ่มประชากรส่วนใหญ่ ของสังคม และมีความต้องการที่อยู่อาศัยอย่างแท้จริง
เพื่อลดความเสี่ยงในกรณีเกิดภาวะวิกฤตรอบใหม่ หรือเมื่อมี เหตุการณ์ที่คาดไม่ถึง
ลูกค้ากลุ่มนี้จะยังคงทำให้บริษัทฯสามารถดำเนินธุรกิจ และกิจกรรมทางตลาดได้อย่างต่อเนื่อง
อีกทั้งบริษัทฯยังเล็งเห็นถึงความสำคัญของลูกค้ากลุ่มเป้าหมาย
โดยให้ฝ่ายวิจัยและพัฒนาโครงการทำการศึกษา
ข้อมูลและพฤติกรรมผู้บริโภคเพื่อให้สามารถพัฒนารูปแบบของผลิตภัณฑ์ได้อย่างชัดเจน และตรงกับ
ความต้องการของลูกค้ากลุ่มเป้าหมายที่สุด

การจำหน่าย และช่องทางการจัดจำหน่าย

บริษัทฯจะใช้วิธีการขาย ในลักษณะ “ขายตรง” โดยผ่านช่องทางการจัดจำหน่ายดังต่อไปนี้

 1. การขายตรงผ่านทีมงานของบริษัทฯ ทีมงานของบริษัทฯ จะแบ่งได้ดังนี้

 ( 1 ) พนักงานขายหลัก

  จะเป็นพนักงานที่มีประสบการณ์ด้านการขาย การบริการคอยให้ข้อมูลและคำแนะนำแก่ลูกค้าของ

บริษัทฯในทุกโครงการ

 ( 2 ) พนักงานขายเสริม 

  จะเป็นพนักงานของบริษัทฯและบริษัทย่อยที่ปฏิบัติหน้าที่ประจำในฝ่ายอื่นๆ อาทิเช่น ฝ่ายบัญชี/

  การเงิน/ฝ่ายธุรการ เป็นต้น
  โดยพนักงานเหล่านี้จะได้รับการอบรมด้านข้อมูลโครงการและเทคนิคการขายเบื้องต้น
  ซึ่งพนักงานเหล่านี้
  จะสามารถช่วยในการขายให้กับบริษัทฯได้เป็นอย่างดีในช่วงเปิดตัวโครงการซึ่งมีความจำเป็นต้องใช้พนักงานขายเป็นจำนวนมาก
  และประสบผลสำเร็จมาโดยตลอด

 2. จดหมายเชื้อเชิญ (DIRECT MAIL)

  ดำเนินงานโดยหน่วยงานของบริษัทฯที่จัดขึ้นโดยเฉพาะ ลูกค้าที่สนใจสามารถติดต่อเข้ามาที่

  ฝ่ายขายของบริษัทฯหรือเข้าชมรายละเอียดของโครงการพร้อมห้องตัวอย่างที่บริษัทฯจัดขึ้น

  ตามรายละเอียดที่แจ้งไว้ในจดหมายเชื้อเชิญ

 3. ออกบู๊ธแสดงสินค้า

  ซึ่งเป็นการประชาสัมพันธ์โครงการในเชิงรุก โดยเน้นออกบู๊ธในห้างสรรพสินค้าย่านใกล้เคียง
  โครงการและย่านใจกลางธุรกิจ เพื่อให้ได้กลุ่มลูกค้าที่ตรงกับกลุ่มเป้าหมายของโครงการ

 4. การจัดรายการส่งเสริมการขายพิเศษ

โดยใช้กลยุทธ์ทางด้านราคาดึงดูดความสนใจของลูกค้ากลุ่มเป้าหมาย
โดยตั้งเป้าหมายอยู่ที่การขายโครงการที่แล้วเสร็จให้ได้ตามเป้าหมายการขายในระยะเวลาสั้น

 5. โดยการขายตรงลูกค้าเฉพาะกลุ่ม (Group Presentation)

  มุ่งเน้นกลุ่มลูกค้าที่เป็นพนักงานขององค์กร หรือหน่วยงานของภาครัฐ โดยติดต่อประสานงาน
  กับองค์กรที่มีนโยบายสนับสนุนให้พนักงานมีสวัสดิการด้านที่พักอาศัย เพื่อเสนอการขายเป็นการ
  เฉพาะกลุ่มซึ่งอาจมีเงื่อนไขพิเศษให้ด้วย

 6. อินเตอร์เน็ต (www.lpn.co.th หรือ www.bestbuycondo.com )

  เพื่อตอบสนองต่อชีวิต สังคม และเทคโนโลยีที่เปลี่ยนไป บริษัทฯได้แสวงหาช่องทางการตลาด
  ใหม่ๆอยู่ตลอดเวลา อินเตอร์เน็ตเป็นช่องทางการตลาดใหม่ช่องทางหนึ่งที่ปัจจุบันได้รับการยอมรับ
  จากผู้บริโภคอย่างกว้างขวางว่าเป็นการสื่อสารถึงกลุ่มผู้บริโภคโดยตรงตลอด 24 ชม.
  และค่าใช้จ่ายต่ำ เมื่อเทียบกับสื่อการตลาดอื่นๆ
  ซึ่งบริษัทฯเองได้ให้ความสำคัญโดยพัฒนาเว็บไซต์ขึ้นเพื่อเป็นช่องทาง
  ให้ลูกค้ากลุ่มเป้าหมายของบริษัทฯรับข้อมูลข่าวสาร
  ความเคลื่อนไหวทั้งของโครงการและข้อมูลของ บริษัทฯเองด้วย

สำนักงานขาย

  บริษัทฯได้เพิ่มสำนักงานขายกลางในย่านศูนย์กลางธุรกิจเพื่ออำนวนความสะดวกให้ลูกค้าเก่า

  และกลุ่มเป้าหมายสามารถเยี่ยมชมห้องตัวอย่าง จองซื้อห้องชุด ชำระค่างวด ฯลฯ และติดต่อกับ
  บริษัทฯได้ ง่ายมากขึ้น

การส่งเสริมการขาย

การบริหารงานขายของบริษัทฯมุ่งเน้นการพัฒนาโครงการที่มีคุณภาพและการบริการหลังการขายที่ดี
ดังนั้นบริษัทฯจะทำการโฆษณาประชาสัมพันธ์ให้กลุ่มลูกค้าเป้าหมายและประชาชนทั่วไปได้ทราบถึงเจตนารมณ์
ผลิตภัณฑ์ ผลงานที่ดีของบริษัทฯโดยผ่านสื่อต่างๆ อย่างมีประสิทธิภาพ โดยดำเนินการดังต่อไปนี้

 1. เอกสารรายละเอียดโครงการ

  จัดทำเอกสารรายละเอียดโครงการพร้อมทั้งแผนที่ตั้งโครงการ
  ให้อยู่ในรูปแบบที่สวยงามและให้ข้อมูลได้ครบถ้วน โดยจัดพิมพ์เป็นรูปเล่มหรือแผ่นพับที่สวยงาม
  และจัดส่งให้กับลูกค้าทั้งที่เป็นลูกค้าเดิมที่เคยซื้อโครงการ
  และกลุ่มลูกค้าเป้าหมายตามแผนงานที่กำหนดโดยฝ่ายการตลาด

 2. โฆษณา และประชาสัมพันธ์

  จัดทำโฆษณา และประชาสัมพันธ์ผ่านสื่อต่างๆ ได้แก่ โทรทัศน์ วิทยุ หนังสือพิมพ์ เสาไฟฟ้า
  ภายในห้างสรรพสินค้า อินเตอร์เน็ต ข้อความสั้นผ่านโทรศัพท์เคลื่อนที่
  แผ่นป้ายโฆษณาและนิตยสาร ต่างๆ เป็นต้น โดยพิจารณาเลือกสื่อที่มีประสิทธิภาพสูง
  และสามารถเข้าถึงกลุ่มลูกค้าเป้าหมาย โดยเฉพาะในปัจจุบันจะเน้นกลยุทธ์ที่เข้าถึงลูกค้าตัวต่อตัว
  เพื่อผสานความต้องการของลูกค้าแบบ เฉพาะเจาะจงมากยิ่งขึ้น

 3. การจัดงานเปิดตัวโครงการ

  บริษัทฯมีนโยบายการจัดงานเปิดตัวโครงการสำหรับโครงการใหม่ๆ ณ สถานที่ตั้งโครงการ
  เพื่อเป็นการนำลูกค้าเข้าเยี่ยมชมโครงการพร้อมแสดงห้องตัวอย่าง
  เพื่อให้ลูกค้าเห็นสถานที่จริงและ สภาพ แวดล้อมของโครงการ
  โดยจัดตรียมทีมงานของบริษัทฯเพื่อให้บริการ และให้ข้อมูลแก่ลูกค้า อย่างพอเพียง
  และยังให้ความสำคัญกับการตกแต่งสำนักงานขาย (OFFICE PRESENTATION)
  การตกแต่งห้องตัวอย่าง รวมทั้งการตกแต่งบริเวณโครงการ (SITE PRESENTATION)
  เพื่อสร้างความ ประทับใจ และความเชื่อมั่นให้กับลูกค้าที่เข้ามาชมโครงการ

 4. สิทธิพิเศษ

  เสนอสิทธิพิเศษ สำหรับลูกค้าผู้จองซื้อโครงการในช่วงเวลาเปิดตัวโครงการ เช่น ราคาพิเศษ
  เฉพาะช่วงเปิดโครงการ แถมเฟอร์นิเจอร์ แถมชุดครัวหรือเครื่องปรับอากาศเป็นต้น

  หลังจากจัดกิจกรรมส่งเสริมการขายดังกล่าวข้างต้น บริษัทฯจะติดตามและวัดผลกิจกรรม ที่ทำ
  ขึ้นทุกครั้งเพื่อเป็นข้อมูลในการปรับปรุงการจัดกิจกรรมในครั้งต่อไป

ลักษณะลูกค้า

บริษัทฯแบ่งกลุ่มลูกค้าหลักตามประเภทของธุรกิจ ออกเป็น 3 กลุ่มใหญ่ คือ

 1. กลุ่มผู้ซื้อโครงการอสังหาริมทรัพย์

  ลูกค้าในกลุ่มนี้จะเป็นผู้ซื้อรายย่อยทั่วไปที่มีความประสงค์ในการซื้อห้องชุด เพื่อพักอาศัยเป็นสำคัญ

  โดยในปัจจุบันฐานลูกค้าของบริษัทฯในกลุ่มนี้มีอยู่มากกว่า 30,000 ราย ทั้งที่เป็นลูกค้า
  และผู้มุ่งหวัง ส่วนหนึ่ง
  ของกลุ่มลูกค้าจะเกิดจากการแนะนำหรือบอกต่ออันเกิดจากความเชื่อมั่นของตัวลูกค้าที่มีให้กับบริษัทฯ
  (BRAND LOYALTY)
  จากการรวบรวมข้อมูลของฝ่ายวิจัยและพัฒนาสามารถแบ่งลูกค้าออกได้ตามวัตถุประสงค์และพฤติกรรมการซื้อได้
  5 กลุ่มดังนี้

  ( 1 ) กลุ่มผู้ซื้อเพื่อเป็นบ้านหลังแรก

  กลุ่มผู้ซื้อกลุ่มนี้ส่วนใหญ่จะเป็นกลุ่มที่อยู่ในช่วงเริ่มต้นของวัยทำงาน ที่ต้องการมีที่อยู่อาศัย
  เป็นของตนเอง ซึ่งโครงการของบริษัทฯได้ตอบสนองความต้องการของผู้บริโภคกลุ่มนี้
  โดยการเลือกพัฒนา โครงการที่ตั้งอยู่ในทำเลที่มีศักยภาพ
  ใกล้แหล่งการคมนาคมที่สะดวกรวมถึงการออกแบบผลิตภัณฑ์ที่ลงตัว การจัดพื้นที่ใช้สอยที่เป็นสัดส่วน
  และราคาที่ผู้บริโภคจ่ายได้ ทำให้ตรงใจกับผู้บริโภคในกลุ่มนี้

  ( 2 ) กลุ่มผู้ซื้อเพื่อเป็นบ้านหลังที่สอง

  กลุ่มผู้ซื้อกลุ่มนี้เป็นลูกค้าที่ต้องการที่พักอาศัยในเขตศูนย์กลางธุรกิจ แหล่งการค้า
  และแหล่งงานเพื่อแก้ไขปัญหาในการเดินทาง
  รวมทั้งค่าใช้จ่ายและระยะเวลาที่ต้องสูญเสียในการเดินทาง

( 3 ) กลุ่มผู้ซื้อเพื่อต้องการขยายครอบครัว

  กลุ่มผู้ซื้อกลุ่มนี้เป็นลูกค้าที่ทำการค้า หรือมีธุรกิจอยู่ในบริเวณที่ตั้งโครงการซึ่งต้องการ
  ที่พักอาศัยอยู่ในบริเวณเดียวกัน เพื่อจะได้ดูแลธุรกิจได้อย่างใกล้ชิด หรือซื้อให้บุตรหลาน
  ที่ต้องการแยกครอบครัวออกมาแต่ยังต้องการที่พักอาศัยที่อยู่ใกล้บริเวณที่พักเดิม

  ( 4 ) กลุ่มผู้ซื้อเพื่อบุตรหลาน

  กลุ่มผู้ซื้อกลุ่มนี้เป็นลูกค้าที่ซื้อเพื่อเป็นการเตรียมพร้อมสำหรับบุตรหลานที่จะเข้าศึกษาใน
  สถานศึกษาที่มีชื่อเสียงบริเวณกลางเมือง
  ซึ่งโครงการของบริษัทฯตอบสนองกับลูกค้ากลุ่มนี้ได้เป็นอย่างดี เนื่องจากโครงการต่างๆ
  ของบริษัทฯจะกระจายครอบคลุมพื้นที่ที่มีสถานศึกษาที่มีชื่อเสียงและได้รับการยอมรับ

  ( 5 ) กลุ่มผู้ซื้อเพื่อการลงทุน

  เป็นกลุ่มลูกค้าที่มีความต้องการลงทุนในทรัพย์สินในระยะยาว ซึ่งอาจจะอยู่ในลักษณะการซื้อ
  เพื่อปล่อยเช่าเนื่องจากโครงการต่างๆของบริษัทฯอยู่ในทำเลที่มีศักยภาพ
  และอัตราผลตอบแทนจากการเช่าอยู่ในระดับที่สูงกว่าอัตราดอกเบี้ย

  2. กลุ่มผู้เช่าโครงการอสังหาริมทรัพย์

  ลูกค้าในกลุ่มนี้ส่วนใหญ่เป็นกลุ่มของพนักงานระดับสูงทั้งชาวไทยและชาวต่างประเทศที่มีระดับ
  รายได้ค่อนข้างสูงซึ่งต้องการที่อยู่อาศัยใกล้แหล่งงาน
  โครงการของบริษัทฯเองตั้งอยู่ในทำเลศูนย์กลางธุรกิจจึง
  สามารถรองรับความต้องการในส่วนนี้ได้เป็นอย่างดี โดยกำหนดระยะเวลาสัญญาเช่าอย่างน้อย 1
  ปี ซึ่งส่วนใหญ่อัตราการเช่าจะเกือบเต็มตลอดเวลา

 3. กลุ่มผู้รับบริการโครงการอสังหาริมทรัพย์ 

สำหรับกลุ่มผู้รับบริการโครงการอสังหาริมทรัพย์ ส่วนใหญ่จะเป็นลักษณะการว่าจ้างบริหารอาคาร
โดยนโยบายของบริษัทฯจะรับบริหารอาคารเฉพาะโครงการที่ทางบริษัทฯพัฒนาเองเท่านั้นเพื่อสร้างภาพลักษณ์ที่ดีให้กับโครงการ
และบริษัทฯรวมทั้งยังถือเป็นส่วนหนึ่งของการบริการหลังการขาย

นโยบายการตั้งราคาผลิตภัณฑ์ของบริษัทฯ

การกำหนดราคาเริ่มต้นของโครงการ โดยพิจารณาตามปัจจัยหลักดังนี้

 1. กำหนดราคาตามภาวะตลาด

  กำหนดราคาตามภาวะตลาด
  โดยให้ใกล้เคียงหรือต่ำกว่าคู่แข่งขันเล็กน้อยในช่วงเริ่มต้นของโครงการ
  โดยยังคงรักษาอัตรากำไรขั้นต้นของการลงทุน
  ทั้งนี้บริษัทฯได้มีการเก็บรวบรวมข้อมูลภาวะของตลาด
  และคู่แข่งขันมาอย่างต่อเนื่องทำให้สามารถตั้งราคาได้ใกล้เคียงกับความต้องการของผู้บริโภคมากที่สุด

 2. กำหนดราคาตามภาวะการขาย

เป็นการกำหนดราคาตามสถานะของการขาย
ซึ่งจะปรับราคาขึ้นหลังจากยอดขายอยู่ในระดับปลอดภัยต่อโครงการ เพื่อสร้างแรงจูงใจให้กับลูกค้า
ตลอดจนเป็นการเพิ่มมูลค่าทรัพย์สินและรักษาระดับอัตราผลตอบแทนของการลงทุน

กำหนดอัตรากำไรขั้นต้นของการลงทุน

บริษัทฯกำหนดอัตราผลกำไรขั้นต้นของการลงทุนไว้อย่างชัดเจนระหว่าง 25% - 35% โดยอาศัย
ความสามารถในการควบคุมต้นทุน ขนาดของโครงการ ระยะเวลาของการพัฒนาโครงการที่สั้น
ประสิทธิภาพใน การขาย การโอนกรรมสิทธิ์ การตั้งราคาได้ใกล้เคียงกับความต้องการของตลาด
ซึ่งทำให้บริษัทฯสามารถประหยัด ค่าใช้จ่ายในด้านต่างๆ
และเปลี่ยนกลับมาเป็นผลตอบแทนในการลงทุน

(2) สภาพการแข่งขันภายในอุตสาหกรรม

ในปี 2549 ผู้ประกอบการหลายรายได้หันมาพัฒนาอาคารชุดที่เจาะตลาดระดับกลางมากขึ้น ทำให้
อุปทานของอาคารชุดในปี 2549 ขยับตัวสูงขี้นเป็น 52% เมื่อเทียบกับปี 2548 ซึ่งมีสัดส่วนเพียง
29% จากตลาดรวม ของภาคอสังหาริมทรัพย์ทั้งหมด
ทั้งนี้เนื่องมาจากผู้บริโภคยอมรับการอยู่คอนโดมากขึ้น ประกอบกับราคาน้ำมัน ที่เพิ่มขึ้น
ทำให้ค่าใช้จ่ายในการเดินทางเพิ่มขึ้นตามไปด้วย ดังนั้นอาคารชุดระดับกลางทำเลเกาะแนวรถไฟฟ้า
หรือมีการคมนาคมที่สะดวก จึงตอบรับกับ lifestyle
ของคนเมืองทำให้ได้รับความนิยมเป็นอย่างมากในปี 2549 ซึ่งทำเล ที่มีการพัฒนามาก
จะอยู่ในบริเวณสุขุมวิท (20โครงการ 7,387 ยูนิต) รองลงมาอยู่ในโซนลาดพร้าว (9โครงการ
2,378 ยูนิต) ตามด้วยบริเวณรัชดาภิเษก (8 โครงการ 3,035 ยูนิต) และพหลโยธิน (4
โครงการ 1,561 ยูนิต)

ตารางเปรียบเทียบการเปิดตัวโครงการพักอาศัยระหว่างปี 2547 - 2549

+------------------+----------------+-----------------+---------------+
| ประเภท           | ปี 2549         | ปี 2548          | ปี 2547        |
+------------------+----------------+-----------------+---------------+
|   บ้านเดี่ยว        | 18%            | 31%             | 40%           |
+------------------+----------------+-----------------+---------------+
|   คอนโดมิเนียม     | 52%            | 29%             | 23%           |
+------------------+----------------+-----------------+---------------+
|   ทาวน์เฮาส์       | 23%            | 29%             | 29%           |
+------------------+----------------+-----------------+---------------+
|   อื่นๆ            | 7%             | 11%             | 8%            |
+------------------+----------------+-----------------+---------------+

  (ที่มา: AREA, ฝ่ายวิจัยและพัฒนา บริษัท แอล.พี.เอ็น. ดีเวลลอปเมนท์ จำกัด (มหาชน))

ในปี 2548 มีการเปิดตัวโครงการอาคารชุดพักอาศัยรวมประมาณ 16,000 หน่วย
โดยแบ่งเป็นการเปิดตัว คอนโดมิเนียม เกรด A ซึ่งมีราคาขายเฉลี่ยต่อตารางเมตรสูงกว่า
50,000 บาท จำนวน ประมาณ 23% จากตลาด อาคารชุดพักอาศัยโดยรวม ส่วนอาคารชุดพักอาศัย
เกรด B ซึ่งมีราคาขายเฉลี่ยต่อตารางเมตรประมาณ 30,000 - 50,000 บาท จำนวนประมาณ
72% และอาคารชุดพักอาศัย เกรด C ซึ่งมีราคาขายเฉลี่ยต่อตารางเมตรต่ำกว่า 30,000 บาท
จำนวนประมาณ 5% ในขณะที่ ปี 2549 มีการเปิดตัวอาคารชุดพักอาศัยโดยรวมประมาณ 29,961
หน่วย ซึ่งมี อัตราการเติบโตจากปี 2548 คิดเป็น 88 % โดยอาคารชุดพักอาศัย เกรด A
มีปริมาณการเปิดตัวที่เพิ่มขึ้นเล็กน้อย โดยมีสัดส่วน 30% ของตลาดอาคารชุด พักอาศัยโดยรวม
สำหรับอาคารชุดพักอาศัย เกรด B มีสัดส่วนถึง 60% ของตลาด โดยราคาขายที่ตลาด
ให้ความสนใจและตอบรับมากที่สุดอยู่ที่ 1 - 2 ล้านบาทต่อหน่วย โดยเลือก
ทำเลในการพัฒนาเกาะติด กับแนวระบบขนส่งมวลชนทั้งในปัจจุบันและอนาคตเป็นหลัก เช่น สุขุมวิท,
ลาดพร้าว และรัชดา-ภิเษก เป็นต้น ส่วนอาคารชุดพักอาศัย เกรด C มีสัดส่วน 10%

ตารางเปรียบเทียบการเปิดตัวโครงการอาคารชุดพักอาศัยระหว่างปี 2547- 2549

  ------------------ ----------------- ------------------ ----------------
  ประเภท             ปี 2549            ปี 2548             ปี 2547

  เกรด A             30%               23%                60%

  เกรด B             60%               72%                34%

  เกรด C             10%               5%                 6%
  ------------------ ----------------- ------------------ ----------------

(ที่มา: ฝ่ายวิจัยและพัฒนา บริษัท แอล.พี.เอ็น. ดีเวลลอปเมนท์ จำกัด (มหาชน))

  จำนวนคู่แข่งโดยประมาณขนาดของบริษัทฯเมื่อเทียบกับคู่แข่ง

จากข้อมูลล่าสุดในเดือนธันวาคม 2549 ที่ทางฝ่ายวิจัยและพัฒนาของบริษัทฯได้ทำการรวบรวมมี
ผู้ประกอบการที่อยู่ในตลาดอาคารชุดพักอาศัยทั้งหมดจำนวน 46 ราย
โดยมีโครงการที่เปิดตัวทั้งหมดจำนวน 75 โครงการ ประมาณ 29,961 หน่วย
โดยอาคารชุดพักอาศัย เกรด A มีผู้ประกอบการทั้งหมด 22 ราย จำนวนหน่วย ที่พัฒนาทั้งหมด
ประมาณ 8,850 หน่วย อาคารชุดพักอาศัย เกรด B มีผู้ประกอบการทั้งหมด 26 ราย จำนวนหน่วย
ที่พัฒนาทั้งหมด ประมาณ 18,116 หน่วย ส่วนอาคารชุดพักอาศัย เกรด C มีผู้ประกอบการทั้งหมด 2
ราย จำนวนหน่วยที่พัฒนาทั้งหมด ประมาณ 2,995 หน่วย
โดยผู้ประกอบการที่ครองส่วนแบ่งตลาดสูงสุด ได้แก่ บริษัท แอล.พี.เอ็น. ดีเวลลอปเมนท์ จำกัด
(มหาชน) ครองส่วนแบ่งตลาดสูงสุดอยู่ประมาณ 12% ของโครงการ ที่เปิดตัวใหม่ในปี 2549
ซึ่งทางบริษัทฯประสบความสำเร็จในด้านการขายเป็นอย่างดี โดยเฉพาะ โครงการ ลุมพินี เพลส
พหล-สะพานควาย และ ลุมพินี เพลส ปิ่นเกล้า เฟส 2 ซึ่งเป็นโครงการที่พัฒนาขยายฐาน
ลูกค้าจากที่เคยพัฒนาในบริเวณนั้นมาก่อน ซึ่งสามารถขายได้หมดในเวลาอันรวดเร็ว

[]แผนภูมิแสดงส่วนแบ่งตลาดการเปิดตัวโครงการของผู้ประกอบการ 5 อันดับแรก ณ เดือนธันวาคม
2549

[]

  ----------------------------------- ------------------- -------- -------- --------
                                      ปีที่จดทะเบียนอาคารชุด                     

                                      2546                2547     2548     2549

  จำนวนยูนิตที่จดทะเบียนใน กรุงเทพ (ยูนิต)    4,676               6,885    10,202   14,057

  L.P.N.และบริษัทในเครือ (ยูนิต)           1,758               1,229    2,946    4,293

  ส่วนแบ่งการตลาด L.P.N.และบริษัทในเครือ   38 %                18 %     30 %     31%
  ----------------------------------- ------------------- -------- -------- --------

หมายเหตุ : ไม่รวมการเคหะแห่งชาติ

ฝ่ายวิจัยและพัฒนาของบริษัทฯได้รวบรวมข้อมูลการจดทะเบียนอาคารชุดในปี 2549 ซึ่งมีจำนวน
14,057 หน่วย โดยบริษัทฯมีส่วนครองตลาดสูงสุดอยู่ที่ 31% หรือ 4,293 หน่วย
หากจะจำแนกตามทำเลโดยแบ่งตามโซน การปกครองของกรุงเทพมหานคร
โซนกลางจะมีอาคารชุดจดทะเบียนสูงสุด 64% หรือ 9,007 หน่วย ถัดมาเป็น
โซนตะวันออกมีการจดทะเบียนอาคารชุดทั้งหมด 20% หรือ 2,888 หน่วย
ส่วนโซนเหนือมีการจดทะเบียน อาคารชุดทั้งหมด 1,383 หน่วย หรือ 10% ของตลาดโดยรวม
สำหรับโซนตะวันตก มีการจดทะเบียน 779 หน่วย หรือ 6%
แต่ในปีนี้ไม่มีการจดทะเบียนในโซนใต้จะเห็นได้ว่าทั้งโซนกลางและโซนตะวันออกเป็นทำเลหลัก
สำหรับการพัฒนาอาคารชุดพักอาศัยตลอด

สรุปภาวะธุรกิจอสังหาริมทรัพย์ ปี 2549

ในปี 2549 ภาพรวมธุรกิจอสังหาริมทรัพย์มีอัตราการขยายตัวเพิ่มขึ้นจากปี 2548
โดยมีการคาดการณ์ถึงตัวเลขการจดทะเบียนที่อยู่อาศัยใหม่ในปี 2549 ไว้ที่ประมาณ 75,000 หน่วย
หรือมีอัตราการขยายตัวเพิ่มจากปี 2548 ประมาณ 5%
ในขณะที่การเปิดตัวใหม่ของโครงการในปีนี้ปรับตัวเพิ่มจากปี 2548 เช่นกัน ซึ่งส่วนใหญ่
ผู้ประกอบการหันมาพัฒนาโครงการระดับกลางโดยเฉพาะอาคารชุดใจกลางเมือง (City Condo)
สำหรับทางด้าน ราคาที่อยู่อาศัยมีการปรับตัวขึ้นเล็กน้อยประมาณ 0.5%
เนื่องจากผู้ประกอบการใช้กลยุทธ์ในการลดขนาดของ
ที่อยู่อาศัยลงและควบคุมต้นทุนเพื่อให้ระดับราคาไม่เพิ่มสูงขึ้นตอบรับกับความสามารถในการซื้อที่ลดลงของ
ผู้บริโภคอันเนื่องมาจากราคาน้ำมัน
ตลอดจนการปรับตัวขึ้นของอัตราดอกเบี้ยและอัตราเงินเฟ้อที่เพิ่มขึ้น โดยที่อยู่
อาศัยประเภทบ้านเดี่ยวที่สร้างขึ้นในช่วงปีนี้มีราคาขายเฉลี่ยประมาณ 2-5 ล้านบาท
ส่วนอาคารชุดมีราคาขายเฉลี่ยประมาณ 1-2 ล้านบาท
โดยกลุ่มลูกค้าส่วนใหญ่ที่เลือกซื้อที่อยู่อาศัยในระดับนี้จะพิจารณาในเรื่องของทำเลที่ตั้งโครงการที่ใกล้กับระบบขนส่งมวลชน
และราคาขาย เป็นปัจจัยหลัก ส่วนรูปแบบรวมถึงสิ่งอำนวย
ความสะดวกต่างๆที่ทางโครงการจัดเตรียมไว้จะเป็นปัจจัยรองสำหรับใช้ในการตัดสินใจ

แนวโน้มภาวะธุรกิจอสังหาริมทรัพย์ ปี2550

ในปี 2550 ปัจจัยทางเศรษฐกิจมีแนวโน้มที่ดี เริ่มจากอัตราดอกเบี้ยและราคาน้ำมันที่มีแนวโน้มลดลง
อีกทั้งภาวะเงินเฟ้อที่มีแนวโน้มปรับลดลงเช่นกันส่งผลให้อุปสงค์ของที่พักอาศัยยังน่าจะปรับตัวสูงกว่าปีที่ผ่านมา
แต่อุปสงค์ดังกล่าวน่าจะอยู่ในระดับราคาปานกลางถึงกลางล่างเป็นหลัก
ในส่วนของผู้ประกอบการมีแนวโน้มที่
จะหันมาให้ความสนใจพัฒนาที่พักอาศัยในรูปแบบอาคารชุดสำหรับกลุ่มผู้มีรายได้ปานกลางมากขึ้นโดยเฉพาะ
โครงการที่เกาะติดแนวระบบขนส่งมวลชนเป็นหลักทำให้ภาวะการแข่งขันในตลาดดังกล่าวมีความเข้มข้นสูง
โดยเฉพาะตลาดอาคารชุดพักอาศัยระดับกลางที่มีราคาขายเฉลี่ยประมาณตารางเมตรละ 3-4
หมื่นบาท หรือระดับ ราคาขาย 1 ล้านบาทต้นๆต่อหน่วย ซึ่งการแข่งขันจะมีมากในระดับนี้
ดังนั้นผู้ประกอบการที่จะเข้ามาทำตลาด ในกลุ่มดังกล่าว
จำเป็นต้องมีความเชี่ยวชาญในการพัฒนาโครงการที่สามารถควบคุมได้ทั้งในเรื่องของต้นทุน
คุณภาพงานก่อสร้าง ระยะเวลาในการส่งมอบ
ตลอดจนประสิทธิภาพของการบริหารอาคารชุดพักอาศัยให้เป็นที่น่าเชื่อถือของกลุ่มผู้บริโภครวมถึงความน่าไว้วางใจของตัวผู้ประกอบการเองจึงไม่ใช่เรื่องง่ายสำหรับผู้ประกอบการมือใหม่ที่จะเข้ามาทำตลาดดังกล่าว
แต่เมื่อการแข่งขันในอาคารชุดระดับนี้ค่อนข้างสูง การมองหาช่องทางตลาดใหม่ (Blue Ocean)
ก็เป็นกลยุทธ์ที่น่าสนใจของนักพัฒนาอสังหาริมทรัพย์ในปีนี้ สำหรับตัวเลขการจดทะเบียนอาคารชุด
พักอาศัยในกรุงเทพมหานครนั้น
ฝ่ายวิจัยและพัฒนาของบริษัทฯคาดการณ์ว่าจะมียอดจดทะเบียนอาคารชุดใน กรุงเทพมหานครประมาณ
20,000 หน่วย โตขึ้นจากปี 2549 ประมาณ 40% โดยแบ่งเป็นอาคารชุด เกรด A ประมาณ
7,000 หน่วย หรือ 35% อาคารชุดพักอาศัยเกรด B ประมาณ 12,000 หน่วย หรือ 60%
และอาคารชุดเกรด C ประมาณ 1,000 หน่วยหรือ 5%

(2.3.3) การจัดหาผลิตภัณฑ์ หรือ บริการ

แนวทางการพัฒนา

เพื่อให้สอดคล้องกับสภาพการแข่งขัน กฎหมายและต้นทุนที่เปลี่ยนไป
บริษัทฯได้กำหนดแนวทางการพัฒนาโครงการไว้ดังต่อไปนี้

1. ขนาดโครงการที่เหมาะสม โดยคำนวณจากสัดส่วนระหว่างพื้นที่ขายต่อที่ดินอันเป็นเทคนิคเฉพาะ ของบริษัทฯต้องอยู่ในเกณฑ์ที่บริษัทฯกำหนดไว้ เพื่อรักษาระดับราคาขายและอัตราผลตอบแทนให้อยู่ในระดับเดิม แม้ว่าต้นทุนมีแนวโน้มที่สูงขึ้นไม่ว่าจะเป็นราคาที่ดินและค่าก่อสร้าง ซึ่งจะส่งผลโดยตรงกับความสามารถในการ แข่งขันและส่วนแบ่งทางการตลาดของบริษัทฯ 

2. จำกัดระยะเวลาในการพัฒนาโครงการให้แล้วเสร็จภายใน 15 เดือน โดยนับตั้งแต่เริ่มเปิดขาย
จนถึงการส่งมอบห้องชุดให้ลูกค้า ซึ่งบริษัทฯได้มีการพัฒนาระบบงานก่อสร้าง
โดยปรับปรุงเทคนิคทางด้านงาน ก่อสร้างและการนำชิ้นส่วนสำเร็จรูปเข้ามาใช้
เพื่อควบคุมระยะเวลาและคุณภาพของงานก่อสร้างให้เป็นไป ตามแผน

3. ขยายฐานลูกค้าและพื้นที่ในการพัฒนาออกไป บริเวณเขตเชื่อมต่อศูนย์กลางธุรกิจ
และเขตชานเมืองที่มีความหนาแน่นสูง หรืออยู่ใกล้ระบบขนส่งมวลชน
ซึ่งยังมีความต้องการอาคารชุดพักอาศัยอยู่อย่างมาก
โดยเฉพาะการเข้าไปพัฒนาโครงการที่มุ่งเน้นลูกค้าในระดับ ล่าง-บน (C+) ซึ่งมีราคาขายประมาณ
600,000 – 700,000 บาท แต่อยู่ ณ ย่านใกล้ใจกลางเมือง

4. เข้าไปพัฒนาโครงการที่หยุดการก่อสร้าง หรือ โครงการที่จบกระบวนการประนอมหนี้
โดยผ่านทาง บริษัทร่วมทุน “บริษัท แกรนด์ ยูนิตี้ ดิเวลล็อปเมนท์ จำกัด” โดยอาศัยบุคลากร
ความชำนาญ ประสบการณ์รวมทั้ง ภาพพจน์ของบริษัทฯ

ข. กำลังการผลิตและปริมาณการผลิต

  - ไม่มี –

ค. วัตถุดิบ

ที่ดินเพื่อพัฒนา

  (1) ปัจจัยที่บริษัทฯใช้เป็นเกณฑ์ในการพิจารณาที่ดินเพื่อการพัฒนา

  - ทำเลที่ตั้งของที่ดินจะต้องอยู่ในบริเวณที่มีศักยภาพในการพัฒนา มีสาธารณูปโภคครบครัน อยู่

ใกล้แหล่งงานหรือแหล่งชุมชนขนาดใหญ่ หรืออยู่ใกล้สถานีรถไฟฟ้าโดยมีทางเข้าออกที่สะดวก
ไม่อยู่ในแนวเวนคืนหรือมีปัญหาอุปสรรคจากข้อกฎหมาย หรือโครงการต่างๆ ของทางภาครัฐ

- ขนาดหน้ากว้างของที่ดินและรูปร่างของที่ดินต้องเหมาะสมและสอดคล้องกับพ.ร.บ.ควบคุมอาคาร
เพื่อให้เกิดการใช้ประโยชน์ที่ดินได้สูงสุด
นอกจากนี้ยังต้องสอดคล้องกับข้อกำหนดการใช้ประโยชน์ที่ดินตามผังเมืองฉบับใหม่

  - ราคาของที่ดินจะต้องไม่อยู่ในเกณฑ์สูงเกินกว่า 40 % ของต้นทุนโครงการ เพื่อให้บริษัทฯยังคง

สามารถรักษาระดับราคาขายและผลตอบแทนในการลงทุนให้เป็นไปตามนโยบายและกลยุทธ์การแข่งขันของบริษัทฯ

(2) แนวทางการจัดหาที่ดิน

- ลงประกาศทางสื่อหนังสือพิมพ์ เพื่อติดต่อกับเจ้าของที่โดยตรง

- ผ่านทางตัวแทนนายหน้า

- เสนอซื้อจากสถาบันการเงิน และสถาบันบริหารทรัพย์สิน (บสท)

ง. ผู้รับเหมา วัสดุที่ใช้ในการก่อสร้างและแหล่งที่มา

เนื่องจากบริษัทฯให้ผู้รับเหมาก่อสร้างที่เป็นพันธมิตรเป็นผู้รับผิดชอบในการก่อสร้าง โดยมีบริษัทย่อย
เป็นผู้ควบคุมดูแลอย่างใกล้ชิด โดยมีผู้รับเหมาที่เป็นพันธมิตรมีความสามารถ ความน่าเชื่อถือ
ตลอดจนมี ประสบการณ์ ที่เหมาะสมกับโครงการแต่ละโครงการ โดยวิธีการประมูล
หรือสืบราคาเพื่อให้ได้ราคาค่าก่อสร้าง
ที่เหมาะสมและลดความเสี่ยงในการผันผวนของราคาวัสดุก่อสร้าง นอกจากนี้บริษัทฯยังมีนโยบาย
ในการประมูล ที่ไม่ผูกติดกับผู้รับเหมาหลัก โดยแยกประมูลเป็นส่วนๆ ตามลักษณะของงาน เช่น
งานเสาเข็ม, งานโครงสร้าง, งานผ้าเพดาน, งานกระจกและอลูมิเนียม
งานระบบสาธารณูปโภคเป็นต้น เพื่อเป็นการลด ความเสี่ยงและต้นทุนทางอ้อม อีกทั้งในบางกรณี
บริษัทฯจะดำเนินการสั่งซื้อวัสดุบางรายการเอง เช่น ลิฟต์ ซึ่งมียอดสั่งซื้อสูง
และเป็นงานที่ต้องใช้บริการจากผู้ขายโดยตรง

ขบวนการขั้นตอนทั้งหมดดังกล่าวข้างต้นดำเนินการได้อย่างมีประสิทธิภาพ ทั้งในด้านต้นทุนและ
ระยะเวลาที่เหมาะสมภายใต้กลยุทธ์กลุ่มพันธมิตรที่แข็งแกร่งและเป็นที่ไว้วางใจของทางบริษัทฯ
ซึ่งถือเป็นหนึ่งใน ความได้เปรียบในการแข่งขัน (Competitive Advantage) อย่างหนึ่ง

จ. ขั้นตอนและเทคโนโลยีการผลิต

  1. สำรวจความต้องการของตลาด ลูกค้ากลุ่มเป้าหมาย คู่แข่งขัน ภาวะอุปสงค์ และอุปทาน
  สภาวะของ

เศรษฐกิจและสังคมในช่วงเวลานั้นๆ

2. วิเคราะห์โครงการ วางเป้าหมายทางการตลาด พิจารณาจัดหาที่ดิน รวมทั้งวิเคราะห์ทำเลที่ตั้ง
รูปร่างขนาด กฎระเบียบต่างๆของทั้งภาครัฐบาล รัฐวิสาหกิจ
ที่ผลกระทบต่อโครงการรวมถึงคู่แข่งขัน เพื่อกำหนด ลักษณะของโครงการ
โดยพิจารณาจากผลตอบแทนการลงทุน ความสอดคล้องเหมาะสมของทำเลที่ตั้ง และ
รูปแบบในการพัฒนาโครงการ

3. วางผังและออกแบบโครงการให้สอดคล้องกับผลการศึกษา โดยคัดเลือกสถาปนิกและที่ปรึกษา
โครงการที่มีคุณภาพ และมีผลงานเป็นที่น่าเชื่อถือ

4. จัดทำแผนงานการพัฒนาโครงการวางแผนทางการเงินและจัดหาแหล่งเงินทุนสำหรับโครงการ
(Project Financing) วางแผนการขาย และการบริหารอาคารหลังการขายโดยละเอียด

5. จัดเตรียมทีมงานเพื่อบริหารโครงการ

(1) กำหนดนโยบายการดำเนินงานโครงการ

(2) กำหนดบุคลากรผู้รับผิดชอบโครงการให้แน่ชัด

6. การบริหารงานด้านการตลาดและการขาย

(1) กำหนดราคาขาย

(2) กำหนดทีมงานขายพร้อมอบรมพนักงานขาย

(3) วางแผนการตลาด การโฆษณาประชาสัมพันธ์ พร้อมติดต่อสื่อโฆษณาต่างๆ รวมทั้งการจัดทำ

เอกสารประกอบการขาย

(4) วางแผนการชำระเงินของลูกค้าพร้อมจัดหาแหล่งเงินกู้ให้กับลูกค้าเมื่อมีการโอนกรรมสิทธิ์

  (Post Financing) โดยคัดเลือกสถาบันการเงินที่ให้ข้อเสนอที่ดีที่สุดสำหรับลูกค้าของบริษัทฯ

(5) เปิดขาย

(6) รับเงินค่างวดล่วงหน้า

 7. บริหารงานก่อสร้างโครงการ โดยมีขั้นตอนที่สำคัญดังนี้

 (1) ประสานงานและให้ข้อมูลโครงการแก่ผู้ที่เกี่ยวข้อง โดยเฉพาะชุมชนในบริเวณใกล้เคียง

 (2) ขออนุญาตปลูกสร้างจากหน่วยงานที่เกี่ยวข้อง

 (3) คัดเลือกผู้รับเหมาและดำเนินการก่อสร้าง พร้อมวางแผนระบบสาธารณูปโภคต่างๆ เช่น ระบบ 

 ทางเข้า- ออก ระบบน้ำ ระบบไฟฟ้า ระบบลิฟต์ ระบบรักษาความปลอดภัย ระบบกำจัดน้ำเสีย

 และสิ่งปฏิกูล และระบบปรับอากาศ เป็นต้น โดยมีบริษัทย่อยเป็นผู้บริหารและควบคุมงานก่อ 

 สร้างในทุกขั้นตอน 

 (4) รายงานความคืบหน้าของโครงการแก่ลูกค้าเป็นระยะๆ

ประเมินและติดตามผลการขาย ผลตอบแทนโครงการและรวบรวมข้อมูลเพื่อเป็นผลงาน และกรณี 

 ศึกษาของบริษัทฯสำหรับโครงการต่อไป

9. บริหารงานบริหารชุมชน เพื่อสร้างสรรค์ชุมชนคุณภาพของผู้ซื้อโครงการภายใต้สัญลักษณ์ “ชุมชนน่าอยู่” ให้มีมาตราฐานคุณภาพชีวิตที่เหมาะสม ภายใต้การบริหารจัดการโดยเฉพาะ ความรับผิดชอบ ต่อสิ่งแวดล้อมและสังคม

แนวทางการบริหารจัดการด้านสังคมและสิ่งแวดล้อม

1. รับผิดชอบสภาพแวดล้อม

1.1 เริ่มพัฒนาโครงการ

1.2 ระหว่างพัฒนาโครงการ

1.3 หลังพัฒนาโครงการ

1.  เริ่มพัฒนาโครงการ

    -   คำนึงถึงทำเลโครงการ
        เป็นทำเลที่ขาดแคลนที่พักอาศัยใกล้ส่วนประกอบที่สำคัญในการพักอาศัย

    -   มีพื้นที่สีเขียวมากที่สุดเท่าที่ทำได้

    -   เลือกใช้วัสดุที่ไม่ทำลายสภาพแวดล้อม หรือใช้ทรัพยากรธรรมชาติในโครงการน้อยที่สุด

    -   คำนึงถึงการประหยัดพลังงาน และการบำรุงรักษา

2.  ระหว่างพัฒนาโครงการ

    -   ปฎิบัติตามรายงานผลกระทบสิ่งแวดล้อมอย่างเคร่งครัด

    -   ให้ความสำคัญกับผลกระทบต่ออาคารข้างเคียงอย่างเข้มข้น

    -   จัดเจ้าหน้าที่ระดับสูงดูแลรับผิดชอบด้านผลกระทบ

    -   ปรับปรุงจัดระเบียบ สภาพแวดล้อมของบ้านพักคนงานก่อสร้าง

    -   คำนึงถึงความปลอดภัยของคนงาน และผู้เกี่ยวข้องอย่างเคร่งครัด

    -   ควบคุมการใช้ทรัพยากรให้เสียหายน้อยที่สุด

3.  หลังพัฒนาโครงการ

    -   บริหารจัดการชุมชนในโครงการให้มีมาตรฐานคุณภาพชีวิตที่เหมาะสม

    -   ดูแลสิ่งแวดล้อมในโครงการอย่างจริงจังและสม่ำเสมอ (Green Clean Lean)

    -   เสริมสร้างสังคมภายในโครงการให้เป็นสังคมน่าอยู่ มีวัฒนธรรมอันดีงาม
        และความสัมพันธ์ของครอบครัว

    -   สนับสนุนให้ใช้ของเสียมา Recycle

2. รับผิดชอบต่อสังคม

2.1 สังคมภายในองค์กร

2.2 สังคมชุมชนในโครงการที่ LPN พัฒนา

2.3 สังคมภายนอก

1.  สังคมภายในองค์กร

    -   ส่งเสริมให้เป็นสังคมแห่งการเรียนรู้

    -   เสริมสร้างพนักงานให้เห็นคุณค่าของวัฒนธรรมขององค์กร

    -   เพิ่มประสิทธิภาพพนักงานโดยการเพิ่มสมรรถนะหลัก (Core Competency)
        ให้กับพนักงานทุกระดับ

2.  สังคมในชุมชนของโครงการที่พัฒนา

    -   จัดกิจกรรมเน้นความสัมพันธ์ของครอบครัว

    -   ควบคุมมาตรฐานคุณภาพชีวิตของชุมชนให้อยู่ในระดับเหมาะสม

    -   เสริมสร้างวัฒนธรรมอันดีงามของคนไทยให้กับชุมชน

3.  สังคมภายนอก

    -   จัดกิจกรรมหรือร่วมกิจกรรมสาธารณะประโยชน์

    -   พัฒนา ปรับปรุง วัด / โรงเรียน หรือสาธารณะสถาน รอบๆบริเวณโครงการที่บริษัทฯ
        พัฒนา

    -   สนับสนุนกิจกรรมที่ช่วยภัยพิบัติ

3. ความปลอดภัย และชีวอนามัยของคนงานก่อสร้าง

- ปรับปรุงสภาพแวดล้อมใน site งานก่อสร้างให้มีระเบียบ

- กำหนดมาตรฐานการป้องกันอุบัติเหตุใน site ที่มีต่อคนงาน และบุคคลภายนอกที่เกี่ยวข้อง

- สนับสนุนกิจกรรมเสริมสร้างสุขภาพคนงานใน site งาน

- เพิ่มคุณภาพชีวิตของคนงานและครอบครัว

  ------------------------------ -------- ----------- ------------------------------ ---------- ----------
  (4) งานที่ยังไม่ส่งมอบ                                                                             

                                                                                                

  ณ 31 ธันวาคม 2549                                                                              

  งานที่ยังไม่ส่งมอบจำแนกตามโครงการ   จำนวน    มูลค่า        รายได้ที่คาดว่าจะรับรู้รายได้ในแต่ละปี              

                                  / หน่วย  (ล้านบาท)    2549                           2550       2551

  บมจ. แอล.พี.เอ็น.ดีเวลลอปเมนท์                                                                     

  1. โครงการ บ้านลุมพินี 1, 2        6        13.20       -                              -          -

  2. โครงการ สี่พระยาริเวอร์วิว       2        8.74        -                              -          -

  3.โครงการ ลุมพินีเพลส             1        1.36        -                              -          -
  นราธิวาสราชนครินทร์                                                                              

  4.โครงการ ลุมพินีสวีท สุขุมวิท 41     1        9.00        -                              9.00       -

  5.โครงการ ลุมพินีเพลส พระราม 3    3        6.17        -                              -          -
  ริเวอร์วิว                                                                                       

  6.โครงการ ลุมพินีเซ็นเตอร์ สุขุมวิท 77 3        3.23        2.40                           -          -

  7.โครงการ ลุมพินี วิลล์ สุขุมวิท 77    9        14.11       1.40                           12.71      -

  8.โครงการ ลุมพินี เซ็นเตอร์ นวมินทร์  2        2.32        2.32                           -          -

  9.โครงการ ลุมพินี วิลล์ พหล-สุทธิสาร  1        1.14        -                              1.14       -

  10.โครงการ ลุมพินี เพลส ปิ่นเกล้า    9        20.71       6.56                           14.15      -
  เฟส 1                                                                                         

  11.โครงการ ลุมพินี วิลล์ ศูนย์วัฒนธรรม 149      234.12      58.74                          175.38     -

  12.โครงการ ลุมพินี เพลส           990      2,499.33    14.76                          2,484.57   -
  นราธิวาส-เจ้าพระยา                                                                              

  13. โครงการ ลุมพินี เพลส ปิ่นเกล้า   601      1,086.82    -                              -          1,086.82
  เฟส 2                                                                                         

  14.โครงการ ลุมพินี เพลส           1,050    2,107.38    -                              2,107.38   -
  พหล-สะพานควาย                                                                                 

  15. โครงการ ลุมพินี เพลส          346      606.36      -                              -          606.36
  รัชดา-ท่าพระ                                                                                    

  16. โครงการ ลุมพินี วิลล์ รามคำแหง  667      1,007.22    -                              616.40     390.82
  44                                                                                            

  รวม                            3,840    7,621.21    86.18                          5,420.73   2,084.00
  ------------------------------ -------- ----------- ------------------------------ ---------- ----------

หมายเหตุ : งานที่ยังไม่ได้ส่งมอบ หมายถึง
ผลิตภัณฑ์ที่ขายไปแล้วแต่ยังไม่ได้โอนกรรมสิทธิ์ให้กับลูกค้า

  (แต่มีบางโครงการที่รับรู้รายได้ก่อนปี 2549 แต่ยังไม่ได้โอนกรรมสิทธิ์ให้กับลูกค้า)

2.4 การวิจัยและพัฒนา

ทางบริษัทได้ให้ความสำคัญต่อฝ่ายวิจัยและพัฒนาเสมอมา ด้วยตระหนักดีว่าผู้บริโภคคือหัวใจที่สำคัญ
ที่สุดในการผลักดันให้บริษัทมีการพัฒนาเติบโตอย่างยั่งยืน
ดังนั้นการเข้าถึงความต้องการของผู้บริโภคจึงเป็นตัวแปรที่สำคัญที่สุดในการเพิ่มศักยภาพในการแข่งขัน
ทางฝ่ายวิจัยและพัฒนาจึงได้ทำการพัฒนารูปแบบของ
ผลิตภัณฑ์อย่างต่อเนื่องเพื่อให้ได้มาซึ่งผลิตภัณฑ์ที่ตรงตามความต้องการกับ Lifestyle
ของผู้บริโภคมากที่สุด โดยอาศัยผลจากการสำรวจและวิจัยเป็นฐานในการพัฒนา

ในขณะเดียวกันฝ่ายวิจัยและพัฒนายังมีหน้าที่ติดตามและคาดการณ์สภาวะความเคลื่อนไหวทาง
เศรษฐกิจ ภาวะอุปทาน และความต้องการที่อยู่อาศัยของตลาด
รวมถึงภาวะธุรกิจอสังหาริมทรัพย์ทั้งในส่วน
ตลาดโดยรวมและตลาดเฉพาะอาคารชุดเพื่อใช้เป็นข้อมูลในการวางกลยุทธ์ให้รับกับสถานการณ์ที่มีการ
เปลี่ยนแปลงตลอดเวลาเพื่อป้องกันความเสี่ยงของบริษัทต่อการเกิดภาวะที่อยู่อาศัยล้นตลาด
ดังเช่นที่เคยเกิดขึ้น ในอดีต
และยังมีหน้าที่ประสานงานพร้อมมีส่วนเข้าร่วมกับฝ่ายดำเนินการทุกฝ่ายในบริษัท
ไม่ว่าจะเป็นฝ่ายการตลาด ฝ่ายบริการลูกค้า ฝ่ายก่อสร้าง และฝ่ายการเงิน

นอกจากนี้ฝ่ายวิจัยและพัฒนาของบริษัทยังมีแนวทางการปรับปรุงผลิตภัณฑ์อย่างต่อเนื่อง โดยทำการ
ประเมินคุณภาพของผลิตภัณฑ์ว่าผลิตภัณฑ์ที่ออกสู่ตลาดไปแล้วนั้นสนองความต้องการ
และความพึงพอใจของ ผู้บริโภคได้มากน้อยเพียงใด
รวมถึงทำการประเมินความคงทนและคุณภาพของวัสดุที่ใช้ด้วย ทั้งหมดนี้เพื่อเป็น
แนวทางในการปรับปรุงผลิตภัณฑ์ให้มีคุณภาพและตอบสนองความต้องการของลูกค้าได้ดีมากยิ่งขึ้น

รายจ่ายในการสำรวจวิจัย และการพัฒนาผลิตภัณฑ์ในช่วง 4 ปีที่ผ่านมา

บริษัทจัดตั้งฝ่ายวิจัยพัฒนา โดยให้ความสำคัญกับการคัดเลือกพนักงานที่มีความรู้ความสามารถ
ครอบคลุมขอบเขตของงานและภาระหน้าที่ที่ผู้บริหารตั้งเป้าหมายไว้
นอกเหนือจากการลงทุนกับบุคลากรของ ฝ่ายนี้แล้วยังมีเครื่องมือ อุปกรณ์ ระบบสารสนเทศ
ภาพถ่ายแผนที่ทางอากาศ ตลอดจนแหล่งข้อมูลที่มีทั้ง การรวบรวมข้อมูลจากหน่วยงานต่างๆ
และการซื้อข้อมูลจากแหล่งข้อมูลที่ได้รับการยอมรับ ตลอดจนการศึกษา ดูงานของหน่วยงานภายนอก
เพื่อเก็บข้อมูลปัจจุบันและแนวโน้มด้านต่างๆ งบประมาณที่ใช้ไปในการวิจัย พัฒนาผลิตภัณฑ์ในช่วง 5
ปีที่ผ่านมาอยู่ในวงเงินประมาณไม่เกิน 5 ล้านบาท ต่อปี